
	1.
	Proiectul reglementează procesul de gestionare a semnalelor și definește noțiunea de „comunicare directă către profesioniștii din domeniul sănătății”, însă nu stabilește în mod expres obligația și mecanismul de emitere a comunicărilor urgente de siguranță în situațiile în care este identificat un semnal confirmat sau sunt adoptate decizii de reglementare cu impact imediat asupra utilizării medicamentelor. În acest sens, pentru asigurarea aplicabilității practice a Regulamentului și a unei reacții prompte în situații critice, se propune completarea capitolului VI „Menținerea și implementarea sistemului de farmacovigilență de către AMDM” cu două puncte noi care să reglementeze explicit mecanismul de alertă rapidă (informare urgentă/atenționare de siguranță), inclusiv circuitul de informare instituțională, cu următorul cuprins:
„În cazul identificării unui semnal confirmat cu impact major asupra sănătății publice și/sau al adoptării unei decizii de reglementare cu impact imediat asupra condițiilor de utilizare
a medicamentului (inclusiv restricționare, suspendare ori retragere), AMDM asigură, fără întârziere, emiterea unei comunicări urgente de siguranță către profesioniștii din domeniul sănătății (atenționare de siguranță/informare urgentă), cu indicarea măsurilor ce urmează a fi aplicate.”
„Comunicarea urgentă de siguranță se publică imediat pe site-ul web oficial al AMDM și se transmite operativ către instituțiile relevante, inclusiv către autoritățile/entitățile implicate în procesele de prescriere, validare și compensare a medicamentelor, în vederea implementării prompte a măsurilor corespunzătoare.”
Menționăm că, instituirea unui mecanism operațional de alertă rapidă este indispensabilă pentru ca informațiile critice de siguranță și măsurile regulatorii cu aplicare imediată să fie comunicate direcționat și în timp util către instituțiile care gestionează prescrierea și compensarea medicamentelor. În lipsa unui circuit clar și a unei obligații exprese de comunicare operativă, există riscul ca medicamentele vizate să continue să fie prescrise și compensate, ceea ce poate genera utilizare neconformă, expunere inutilă a pacienților la riscuri și cheltuieli
nejustificate din fondurile asigurării obligatorii de asistență medicală.
	Se acceptă parțial.

În sensul prezentului Regulament „comunicare directă către profesioniștii din domeniul sănătății” reprezintă o măsură de minimizare a riscurilor aplicată de către deținătorii autorizațiilor de punere pe piață. Aceste comunicări sunt aprobate de către AMDM și plasate pe site-ul web oficial.
Cu referire la comunicările urgente de siguranță care pot avea impact asupra sănătății publice, acestea sunt definite în art. 140 din Legea 153/2025 cu privire la medicamente și prezentul proiect de Regulament la pct.88.

88. AMDM asigură comunicarea rapidă a informațiilor de interes referitoare la aspectele de farmacovigilență către profesioniștii din domeniul sănătății, precum și coordonarea anunțurilor privind măsurile de siguranță.

Totodată, în vederea clarificării și delimitării comunicărilor de siguranță emise de către AMDM, se acceptă includerea punctelor propuse la Capitolul V Semnale de siguranță, Secțiunea a 3-a Procesul de gestionare a semnalelor, după cum urmează:


„78. În cazul în care un semnal de siguranță confirmat are impact major asupra sănătății publice și/sau a fost adoptată o decizie de reglementare, în conformitate cu art. 140 alin. (1) din Legea nr. 153/2025 cu privire la medicamente, AMDM asigură, fără întârziere, emiterea unei comunicări urgente de siguranță către profesioniștii din domeniul sănătății, cu indicarea măsurilor ce urmează a fi aplicate.

79. Comunicarea urgentă de siguranță se publică imediat pe site-ul web oficial al AMDM în conformitate cu art.141 din Legea nr. 153/2025 cu privire la medicamente și se transmite neîntârziat autorităților din domeniul sănătății din Republica Moldova, în vederea implementării prompte a măsurilor corespunzătoare.”

	2.
	
CENTRUL DE ARMONIZARE A LEGISLAȚIEI

 Nr. 31/02-126-791
	1.
	Proiectul Regulamentului de farmacovigilență, în special, prin pct. 4 și 75, urmărește implementarea prevederilor art. 101 (1) din Directiva 2001/83/CE, respectiv, ale art. 127 alin. (1) din Legea nr. 153/2025 privind medicamentele, care stabilesc responsabilitatea Agenției Medicamentului și Dispozitivelor Medicale (în continuare – AMDM) de a opera un sistem de farmacovigilență în vederea exercitării atribuțiilor sale și a participării la activitățile de farmacovigilență. În acest sens, proiectul prevede funcționarea, în cadrul AMDM, a unui sistem de farmacovigilență în accepțiunea actului UE. Cu toate acestea, în ceea ce privește celelalte dispoziții generale referitoare la sistemele de farmacovigilență și la responsabilitățile privind monitorizarea siguranței medicamentelor, prevăzute la art. 101 din Directivă, se constată că prevederile proiectului, coroborate cu cele ale Legii nr. 153/2025, nu asigură transpunerea integrală a acestora. În mod particular, nu este preluată obligația prevăzută la art. 101 (2) din Directivă, potrivit căreia statele membre trebuie să efectueze un audit periodic al sistemului lor de farmacovigilență și să raporteze rezultatele Comisiei Europene la fiecare doi ani1, precum și obligația statuată în art. 101 (4) din actul UE, prin care să delege competență autorității naționale, în caz, AMDM, de a participa sub coordonarea Agenţiei Europene a Medicamentelor, la armonizarea şi standardizarea internațională a măsurilor tehnice din domeniul farmacovigilenței.
	Se acceptă.

Au fost incluse prevederi tranzitorii, care vor intra în vigoare la data aderării Republicii Moldova la Uniunea Europeană.
Obligația prevăzută la art. 101 alin. (2) din Directivă a fost transpusă prin pct. 40 din Anexa nr 2 la hotărârea Guvernului 

Obligația prevăzută la art. 101 alin. (4) din Directivă a fost transpusă prin pct. 1, Anexa nr 2 la hotărârea Guvernului 



	
	
	2.
	Condițiile și obligațiile atribuite deținătorilor autorizațiilor de introducere pe piață, prevăzute la art. 104 din Directiva 2001/83/CE sunt reglementate prin art. 133 din Legea nr. 153/2025 privind medicamentele. Totuși, prin pct. 102–103, 105, 119, 171 și 181, proiectul național preia în mod repetitiv sau detaliază anumite condiții și obligații stabilite de actul UE în scopul asigurării unei aplicări coerente și eficiente a acestor obligații în contextul exercitării lor. Totodată, în urma analizei art. 104 din Directiva 2001/83/CE, a dispozițiilor corespunzătoare din legislația națională, precum și a prevederilor cuprinse în prezentul proiect, se constată existența unei omisiuni referitoare la activitatea persoanei calificate. Astfel, potrivit art. 104 (3) din directivă, statele membre au obligația de a se asigura că persoana calificată are reședința și își desfășoară activitatea pe teritoriul Uniunii Europene, cerință care nu este reflectată în prezent în legislația națională. Având în vedere natura actului supus transpunerii și necesitatea asigurării unei transpuneri complete a prevederilor art. 104 din Directiva 2001/83/CE, se impune integrarea acestei condiții obligatorii în cadrul normativ național. În plus, va fi asigurată stabilirea obligației deținătorilor autorizațiilor de introducere pe piață de a transmite numele și datele de contact ale persoanei calificate nu numai autorității naționale competente, astfel cum este prevăzut la art. 133 alin. (4) din Legea nr. 153/2025, ci și Agenției Europene a Medicamentelor, în conformitate cu art. 104 (3) din actul UE.
	Se acceptă.

Au fost incluse prevederi tranzitorii, care vor intra în vigoare la data aderării Republicii Moldova la Uniunea Europeană.
În acest sens, a fost introdus pct. 55 în Anexa nr 2 la hotărârea Guvernului după cum urmează:
„Persoana calificată, menţionată la art.133 alin. (3) lit. b) din Legea nr.153/2025 cu privire la medicamente trebuie să aibă reşedinţa şi să îşi desfăşoare activitatea în UE şi trebuie să fie responsabilă cu stabilirea şi menţinerea sistemului de farmacovigilenţă. Deţinătorul autorizaţiei de punere pe piaţă trebuie să trimită AMDM şi Agenţiei Europene a Medicamentelor numele şi detaliile de contact ale persoanei calificate.”

	
	
	3.
	Prin pct. 171–173 din proiect sunt reglementate aspecte generale privind gestionarea riscurilor asociate medicamentelor, inclusiv, obligațiile deținătorilor autorizațiilor de introducere pe piață și atribuțiile autorității competente în materie de farmacovigilență, precum și cadrul procedural aplicabil în acest sens în conformitate cu prevederea art. 104a (2)–(3) din Directivă. Totodată, se constată că prevederea art. 104a (4) din Directivă nu este transpusă, întrucât legislația națională nu prevede obligația AMDM de a acționa ulterior prezentării de către deținătorii autorizațiilor de introducere pe piață a observațiilor privind descrierea detaliată a sistemului de gestionare a riscurilor pe care aceștia intenționează să îl implementeze pentru medicamentul respectiv.
	Se acceptă.

În vederea asigurării transpunerii integrale a art. 104a alin. (4) din Directiva 2001/83/CE, proiectul a fost completat corespunzător.
Astfel, au fost introduse pct. 91-94, Anexa nr 2 la hotărârea Guvernului
ca prevederi tranzitorii, care vor intra în vigoare la data aderării Republicii Moldova la Uniunea Europeană.



	
	
	4.
	Prin pct. 107 și 111 din proiectul național se asigură o transpunere parțială a art. 107 din Directiva 2001/83/CE. În ceea ce privește transpunerea acestui articol, se menționează că Legea nr. 153/2025 privind medicamentele, prin art. 133, alin. (1) lit. a) și art. 28, alin. (3), preia anumite condiții generale prevăzute de actul UE, adaptate cadrului juridic național existent. Totuși, având în vedere că obiect al transpunerii este o directivă, prevederile art. 107 trebuie interpretate și preluate inclusiv și din perspectiva statutului de stat membru al UE, prin dispoziții tranzitorii aplicabile de la data aderării. În acest context, se constată că art. 133 alin. (1) lit. a) din Legea nr. 153/2025 instituie obligația deținătorilor autorizațiilor de introducere pe piață de a înregistra toate reacțiile adverse suspectate raportate de pe teritoriul Republicii Moldova, în timp ce norma UE prevede obligația de a înregistra toate reacțiile adverse suspectate survenite „în Uniune sau în țări terțe”. De asemenea, art. 107 (1) al doilea paragraf din Directivă stabilește obligația deținătorilor autorizațiilor de introducere pe piață de a se asigura că aceste rapoarte sunt accesibile într-un singur punct la nivelul Uniunii, obligație care nu se regăsește în mod expres în legislația națională. În plus, nu se identifică transpusă derogarea prevăzută la art. 107 (1) ultimul paragraf din Directivă, referitoare la reacțiile adverse suspectate observate în cursul studiilor clinice, precum și dreptul deținătorilor autorizațiilor de introducere pe piață de a nu raporta reacțiile adverse incluse în lista de publicații monitorizate de Agenție, precum și alte excepții prevăzute de norma UE.
	Se acceptă.

În vederea asigurării transpunerii integrale a art. 107 din Directiva 2001/83/CE, proiectul a fost completat corespunzător.
Astfel, au fost introduse pct.56 – 63, Anexa nr 2 la hotărârea Guvernului,  ca prevederi tranzitorii, care vor intra în vigoare la data aderării Republicii Moldova la Uniunea Europeană.




	
	
	5.
	Prin pct. 156 din proiectul național este realizată o transpunere parțială a art. 107c din Directiva 2001/83/CE, limitată la aspectele privind frecvența armonizată de transmitere a rapoartelor periodice. Deși Legea nr. 153/2025, prin art. 136, preia anumite dispoziții prevăzute la alin. (1) și (2) ale actului UE, o serie de alte prevederi ale art. 107c rămân nepreluate, fiind calificate în tabelul de concordanță drept norme UE neaplicabile. În acest context, se recomandă reanalizarea acestor prevederi în vederea asigurării unei transpuneri complete și coerente a art. 107c în legislația națională.
	Se acceptă.
În vederea asigurării transpunerii integrale a art. 107c din Directiva 2001/83/CE, proiectul a fost completat corespunzător.
Astfel, au fost introduse pct. 68 – 76, Anexa nr 2 la hotărârea Guvernului, ca prevederi tranzitorii, care vor intra în vigoare la data aderării Republicii Moldova la Uniunea Europeană.




	
	
	6.
	Prin pct. 167–170 din proiectul național se asigură transpunerea obligației statuate în art. 107d din actul UE privind evaluarea rapoartelor periodice actualizate privind siguranța, obligație prevăzută și de art. 137, alin. (1) din Legea nr. 153/2025 privind medicamentele, cât și unele prevederi din art. 107e din actul UE în partea ce ține de termenele raportului de evaluare. Totodată, se constată o transpunere parțială a prevederilor art. 107e din actul UE, întrucât legislația națională nu conține elementele specifice evaluării unice a rapoartelor periodice actualizate privind siguranța efectuată în cazul medicamentelor autorizate în mai multe state membre.
	Se acceptă.

În vederea asigurării transpunerii integrale a art. 107e din Directiva 2001/83/CE, proiectul a fost completat corespunzător.
Astfel, au fost introduse pct. 78 – 83, Anexa nr 2 la hotărârea Guvernului, ca prevederi tranzitorii, care vor intra în vigoare la data aderării Republicii Moldova la Uniunea Europeană.


	
	
	7.
	Prin pct. 65 și 174 din proiect sunt generalizate anumite obligații referitoare la detectarea semnalelor, în sensul art. 107h din Directiva 2001/83/CE și în conformitate cu atribuțiile atribuite AMDM în temeiul art. 139 din Legea nr. 153/2025. Totodată, se va asigura ca obligațiile instituite potrivit art. 107h din actul Uniunii Europene să fie aplicabile, ulterior aderării RM la Uniunea Europeană, și în raport cu Agenția Europeană a Medicamentelor.
	Se acceptă.

În vederea asigurării transpunerii integrale a art. 107h din Directiva 2001/83/CE, proiectul a fost completat corespunzător.
Astfel, au fost introduse pct. 5 – 9, Anexa nr 2 la hotărârea Guvernului, ca prevederi tranzitorii, care vor intra în vigoare la data aderării Republicii Moldova la Uniunea Europeană.


	
	
	8.
	Suplimentar, raportat la prevederile Titlului IX „Farmacovigilență” din actul UE, se constată că legislația națională nu conține și alte elemente specifice materiei de farmacovigilență, cum ar fi, prevederile: art. 103 din actul UE, care reglementează posibilitatea cooperării între statele membre prin delegarea unor sarcini, precum și obligațiile de informare și transparență aferente acestor delegări;
	Se acceptă.
În vederea asigurării transpunerii integrale a art. 103 din Directiva 2001/83/CE, proiectul a fost completat cu 
 pct. 4 Anexa nr 2 la hotărârea Guvernului, ca prevedere tranzitorie, care va intra în vigoare la data aderării Republicii Moldova la Uniunea Europeană.


	
	
	10.
	art. 106a din actul UE, transpus parțial prin art. 134 din Legea nr. 153/2025 privind medicamentele, întrucât acesta nu reglementează aspecte generale privind informarea de către deținătorul autorizației de introducere pe piață a informațiilor corespunzătoare către Agenție și Comisie, cooperarea instituțională și comunicarea publică în domeniul farmacovigilenței, inclusiv coordonarea notificărilor de siguranță la nivel național și european;
	Se acceptă.
Articolul 106a din Directiva 2001/83/CE a fost transpus prin dispoziții tranzitorii.  În acest sens, au fost introduse pct. 44 – 47 Anexa nr 2 la hotărârea Guvernului, cu aplicabilitate de la data aderării Republicii Moldova la Uniunea Europeană.


	
	
	11.
	art. 107a din Directiva 2001/83/CE, ale cărui prevederi sunt transpuse parțial prin art. 130 din Legea nr. 153/2025 privind medicamentele, întrucât nu sunt prevăzute atribuțiile autorității naționale în raport cu autoritățile competente din UE;
	Se acceptă.

În vederea asigurării transpunerii integrale a art. 107a din Directiva 2001/83/CE, proiectul a fost completat corespunzător.
Astfel, au fost introduse pct. 41,42,  44 – 46, 63 Anexa nr 2 la hotărârea Guvernului, ca prevederi tranzitorii, care vor intra în vigoare la data aderării Republicii Moldova la Uniunea Europeană.


	
	
	12.
	– art. 107b din Directiva 2001/83/CE, identificat ca fiind transpus doar parțial prin art. 135 din Legea nr. 153/2025 privind medicamentele, întrucât legislația națională nu preia dispozițiile alin. (2) și (3) ale actului UE. Aceste alineate instituie cerințe procedurale și obligații suplimentare referitoare la raportarea și gestionarea informațiilor de farmacovigilență, precum și mecanisme de cooperare și coordonare la nivelul UE. În acest context, se va asigura completarea cadrului normativ național prin integrarea acestor prevederi, precum și respectarea obligației ca rapoartele respective să fie prezentate ulterior aderării Agenției Europene a Medicamentelor, în conformitate cu alin. (1) al normei UE menționate;
	Se acceptă.

În vederea asigurării transpunerii integrale a art. 107b din Directiva 2001/83/CE, proiectul a fost completat corespunzător.
Astfel, au fost introduse pct. 64 – 67 Anexa nr 2 la hotărârea Guvernului, ca prevederi tranzitorii, care vor intra în vigoare la data aderării Republicii Moldova la Uniunea Europeană.


	
	
	13.
	art. 107g și art. 107i–107q din Directiva 2001/83/CE calificate, potrivit tabelului de concordanță, drept norme ale Uniunii Europene neaplicabile, întrucât punerea lor în aplicare este condiționată de dobândirea statutului de stat membru al Uniunii Europene. În ceea ce privește aceste dispoziții ale actului Uniunii Europene, astfel identificate, se recomandă analizarea oportunității unei transpuneri condiționate de momentul aderării la UE a prevederilor respective.
	Se acceptă.

În vederea asigurării transpunerii integrale a art. 107g din Directiva 2001/83/CE, au fost introduse pct. 84–89, Anexa nr 2 la hotărârea Guvernului.

În vederea asigurării transpunerii integrale a art. 107i din Directiva 2001/83/CE, au fost introduse pct. 11–24, Anexa nr 2 la hotărârea Guvernului.


În vederea asigurării transpunerii integrale a art. 107j din Directiva 2001/83/CE, au fost introduse pct. 25–31, Anexa nr 2 la hotărârea Guvernului

În vederea asigurării transpunerii integrale a art. 107k din Directiva 2001/83/CE, au fost introduse pct. 32–38, Anexa nr 2 la hotărârea Guvernului.

În vederea asigurării transpunerii integrale a art. 107l din Directiva 2001/83/CE, a fost introdus pct. 39, Anexa nr 2 la hotărârea Guvernului.

În vederea asigurării transpunerii integrale a art. 107m din Directiva 2001/83/CE, au fost introduse pct. 95–102, Anexa nr 2 la hotărârea Guvernului.

În vederea asigurării transpunerii integrale a art. 107n din Directiva 2001/83/CE, au fost introduse pct. 103–106, Anexa nr 2 la hotărârea Guvernului.

În vederea asigurării transpunerii integrale a art. 107o din Directiva 2001/83/CE, a fost introdus pct. 107, Anexa nr 2 la hotărârea Guvernului.

În vederea asigurării transpunerii integrale a art. 107p din Directiva 2001/83/CE, au fost introduse pct. 108–110, Anexa nr 2 la hotărârea Guvernului.

În vederea asigurării transpunerii integrale a art. 107q din Directiva 2001/83/CE, au fost introduse pct. 111–114, Anexa nr 2 la hotărârea Guvernului.



	
	
	
	b) Observații de compatibilitate cu Regulamentul de punere în aplicare (UE) nr. 520/2012
	

	
	
	16.
	Proiectul național, precum și tabelul de concordanță anexat, nu reflectă ultima modificare adusă Regulamentului de punere în aplicare (UE) nr. 520/2012 prin Regulamentul de punere în aplicare (UE) 2025/1466. În acest context, se impune actualizarea tabelului de concordanță, precum și revizuirea proiectului Regulamentului de farmacovigilență, astfel încât să fie asigurată transpunerea completă a versiunii actualizate a actului UE de bază, inclusiv cu modificările recente, care vor intra în vigoare pentru statele membre începând cu 12 februarie 2026.
	Se acceptă.

Tabelul de concordanță a fost actualizat, inclusiv proiectul 1.1.	Regulamentul de farmacovigilență privind organizarea și funcționarea sistemului național, pentru a transpune complet versiunea actualizată a actului UE de bază, inclusiv cu modificările recente, care vor intra în vigoare pentru statele membre începând cu 12 februarie 2026.

	
	
	17.
	pct. 14 din proiectul național transpune incomplet prevederile art. 8 (2) din actul UE, întrucât nu include în mod expres cerința privind „gestionarea adecvată a resurselor” ca element al sistemului de control al calității, astfel cum este prevăzut de norma europeană.
	Se acceptă.

A fost actualizat TC Regulamentul de punere în aplicare (UE) nr. 520/2012 și proiectul de Regulament corespunzător.

14. Sistemul de control al calității include structura organizatorică, responsabilitățile, procedurile, procesele și resursele necesare, gestionarea adecvată a resurselor, gestionarea conformității și a înregistrărilor.


	
	
	18.
	pct. 15.3 din proiectul național folosește termenul „în desfășurare” în loc de „în curs de a fi efectuat”, așa cum prevede actul UE, ceea ce nu redă integral sensul monitorizării și evaluării eficienței proceselor conform normei europene.
	Se acceptă.

A fost actualizat TC Regulamentul de punere în aplicare (UE) nr. 520/2012 și proiectul de Regulament corespunzător.

15.3 controlul și asigurarea calității - monitorizarea și evaluarea eficienței structurii instituite, precum și a eficienței proceselor care sunt în curs de a fi efectuate.


	
	
	19.
	pct. 38 din proiectul național înlocuiește formularea actului UE din art. 12 (1) „data la care acestea au survenit” cu „data acestora”, ceea ce nu reflectă cu precizie momentul apariției evenimentelor sau deciziilor privind siguranța, așa cum prevede norma actului UE.
	Se acceptă.

A fost actualizat TC Regulamentul de punere în aplicare (UE) nr. 520/2012 și proiectul de Regulament corespunzător.

39. DAPP instituie un sistem de evidență a tuturor documentelor utilizate în cadrul activităților de farmacovigilență, care asigură posibilitatea recuperării acestor documente, precum și trasabilitatea măsurilor întreprinse pentru investigarea preocupărilor privind siguranța, a termenelor acestor investigații și a deciziilor adoptate, inclusiv data la care acestea au survenit și procesul decizional.


	
	
	20.
	pct. 124.1.2 din proiectul național preia doar parțial dispozițiile art. 2, pct. 1, lit. (b) din actul UE, întrucât, potrivit actului UE, dosarul standard trebuie să includă, pe lângă curriculum vitae al persoanei calificate, și dovada înregistrării în baza de date EudraVigilance. Având în vedere că înregistrarea în EudraVigilance este realizată exclusiv de statele membre ale UE, transpunerea acestei cerințe urmează a fi adaptată printr-o trimitere la sistemul național corespunzător.
	Se acceptă parțial.

Dosarul standard al sistemului de farmacovigilență este elaborat de către DAPP și este depus/prezentat către autoritățile competente unde DAPP obține autorizații de punere pe piață pentru medicamentele sale. În acest sens AMDM nu poate impune ca un DSSF să conțină cerințe adaptate la sistemul național, întrucât acesta este un document unic și nu este elaborat aparte pentru fiecare autoritate competentă.
Prin urmare se propune, includerea cerinței de prezentare a dovezii de înregistrare în Eudravigilance, dar cu caracter opțional.

Se propune: 
Secțiunea a 3-a 
Conținutul dosarului standard al sistemului de farmacovigilență

131. DSSF conține cel puțin următoarele elemente:
131.1. informații referitoare la persoana calificată responsabilă de farmacovigilență, după cum urmează:
131.1.2. un scurt curriculum vitae al persoanei calificate responsabile cu farmacovigilența, inclusiv o dovadă a înregistrării în baza de date Eudravigilance, daca detine.


	
	
	21.
	pct. 125.3 din proiect transpune eronat art. 3, pct. 3 din actul UE privind conținutul anexei dosarului standard al sistemului de farmacovigilență, întrucât face trimitere la lista subcontractanților din pct. 134, deși lista respectivă este prevăzută la pct. 135, corespunzător art. 6 (2) din actul UE.
	Se acceptă.

A fost actualizat TC Regulamentul de punere în aplicare (UE) nr. 520/2012 și proiectul de Regulament corespunzător.

132.3	listă a subcontractanților menționați la pct. 141 a secțiunii a 7-a din Capitolul X;


	
	
	22.
	pct. 126 din proiectul național abordează trimiterile la Directiva 2001/83/CE și la Regulamentul (CE) nr. 726/2004 exclusiv prin raportare la Legea nr. 135/2025 privind medicamentele și la Regulamentul de autorizare a medicamentelor de uz uman. Având în vedere că, actele UE menționate sunt transpuse în dreptul național prin mai multe acte normative, se consideră oportună menținerea unei referințe generale la legislația națională aplicabilă, fără limitarea acesteia la actele indicate în mod expres. Astfel, deținătorii autorizației de introducere pe piață să asigure actualizarea dosarului standard al sistemului de farmacovigilență, ținând seama de progresele tehnice și științifice, cât și de modificările aduse legislației naționale în domeniul medicamentelor de uz uman.
	Se acceptă.

A fost actualizat TC Regulamentul de punere în aplicare (UE) nr. 520/2012 și proiectul de Regulament corespunzător.

133. DAPP actualizează DSSF și, dacă este necesar, îl revizuiește, ținând cont de experiența acumulată, de progresele tehnice și științifice, cât și de modificările aduse legislației naționale în domeniul medicamentelor de uz uman.

	
	
	23.
	– la pct. 133 din proiect, aferent transpunerii art. 5 (4) din actul UE, se va asigura înlocuirea sintagmei „într-un jurnal” cu „în jurnalul prevăzut la pct. 125.8”, precum și se va asigura extinderea excepției de la obligația de înregistrare asupra informațiilor prevăzute la art. 3 din actul UE, respectiv la pct. 125 din proiectul național.
	Se acceptă.

A fost actualizat TC Regulamentul de punere în aplicare (UE) nr. 520/2012 și proiectul de Regulament corespunzător.

140. DAPP înregistrează în jurnalul prevăzut la pct. 132.8 modificare a conținutului DSSF efectuată în ultimii cinci ani, cu excepția informațiilor menționate la pct. 131.1.2.–131.1.4. a secțiunii a 4-a din capitolul X. Menționează în jurnal data, persoana responsabilă pentru modificare și, după caz, motivul modificării.


	
	
	24.
	pct. 135 din proiect, necesită revizuire pentru a reflecta corect obligația deținătorilor autorizației de introducere pe piață de a întocmi și menține lista tuturor subcontractelor încheiate de acesta și de părțile terțe menționate la pct. 134, în conformitate cu art. 6 alin. (2) din actul UE.
	Se acceptă.

A fost actualizat TC Regulamentul de punere în aplicare (UE) nr. 520/2012 și proiectul de Regulament corespunzător.

142. DAPP întocmește și menține o listă a tuturor subcontractelor încheiate cu părți terțe menționate la pct. 141, indicând pentru fiecare produsul vizat și teritoriul corespunzător.


	
	
	25.
	Anexa nr. 4 face referință la standardele internaționale prevăzute de art. 26 din actul UE, ceea ce contravine art. 12 alin. (1) din Legea nr. 20/2016 privind standardizarea națională, care prevede că „standardele și alte documente de standardizare europene, internaționale, interstatale și ale altor țări se pun în aplicare în Republica Moldova prin adoptarea acestora ca standarde moldovenești, potrivit regulilor de standardizare națională și regulilor stabilite de organizațiile de standardizare respective”. Prin urmare, Anexa nr. 4 din proiect trebuie completată cu referințe la standardele naționale corespunzătoare.
	Se acceptă.
A fost transmisă către Institutul de Standardizare din Moldova o solicitare privind adoptarea, în calitate de standarde moldovenești, a următoarelor standarde internaționale:
– standardul ICH E2B(R2) „Menținerea orientării ICH privind gestionarea datelor în materie de siguranță clinică: elemente de date pentru transmiterea rapoartelor de siguranță individuale”;
– standardul ICH M2 „Specificare privind mesajul de transmitere electronică a rapoartelor de siguranță individuale”.
Demersul are drept scop armonizarea cadrului normativ național cu prevederile Regulamentului (UE) nr. 520/2012.
Menționăm că celelalte standarde indicate în anexă se regăsesc deja în Catalogul național al standardelor moldovenești.


	
	
	26.
	Potrivit tabelului de concordanță prezentat, prevederile art. 37 care definesc noțiunile de „începerea colectării datelor” și „încheierea colectării datelor”, art. 38 privind formatul studiilor postautorizare privind siguranța, precum și Anexa III „Protocoale, rezumate și rapoarte finale ale studiilor postautorizare privind siguranța” din actul UE, deși calificate drept neaplicabile, se prezintă ca fiind transpuse de Regulamentul privind studiile clinice cu medicamentele de uz uman. În contextul menționat, se constată o neclaritate atât în aprecierea gradului de transpunere a acestor prevederi, cât și în privința transpunerii acestora, întrucât Regulamentul privind studiile clinice cu medicamente de uz uman, aprobat prin HG nr. 661/2025, nu asigură transpunerea prevederilor respective, iar Programul Național de Aderare a Republicii Moldova la Uniunea Europeană pentru perioada 2025-2029, aprobat prin HG nr. 306/2025, nu include actul UE dat pentru continuarea transpunerii acestor prevederi.
În consecință, se va asigura fie transpunerea directă a prevederilor acestor norme UE în cadrul proiectului național, fie planificarea continuării transpunerii actului Uniunii Europene corespunzător, pentru a garanta transpunerea integrală a acestora.
	Se acceptă parțial.

Definițiile „începerea colectării datelor” și „încheierea colectării datelor au fost incluse la noțiuni.

A fost reformulată prevederea corespondentă și se va asigura că prevederile netranspuse (Anexa III „Protocoale, rezumate și rapoarte finale ale studiilor postautorizare privind siguranța” din actul UE) se vor regăsi în Ghidul privind studiile clinice cu medicamente de uz uman aprobat prin Ordinul ministrului sănătății, care este la etapa de elaborare.

 
Se propune includerea:

Capitolul XVIII
STUDII POSTAUTORIZARE PRIVIND SIGURANȚA
Secțiunea 1

196. Principiile și cerințele de desfășurare a studiilor clinice nonintervenționale, inclusiv postautorizare, sunt stipulate în art. 40-44 din Legea nr. 153/2025 cu privire la medicamente și în Ghidul privind studiile clinice cu medicamente de uz uman.


	
	
	
	Regulamentului (CE) nr. 726/2004
	

	
	
	27.
	Cu referire la art. 22 din Regulamentul (CE) nr. 726/2004, tabelul de concordanță indică drept corespondent prevederea art. 134 alin. (1) din Legea nr. 153/2025 privind medicamentele, care stabilește obligația deținătorului autorizației de introducere pe piață de a informa AMDM cu privire la intenția de a difuza o notificare publică referitoare la aspecte de farmacovigilență legate de utilizarea unui medicament. Totodată, analiza conținutului art. 22 din actul Uniunii Europene arată că, acesta constituie o prevedere neaplicabilă pentru Republica Moldova, întrucât se referă direct la responsabilitatea Agenției Europene a Medicamentelor de a asigura comunicarea rapidă a informațiilor de farmacovigilență și de a coordona anunțurile autorităților naționale competente privind măsurile de siguranță. În acest context, tabelul de concordanță urmează a fi revizuit pentru acest articol, menținând calificativul „Prevedere UE neaplicabilă”, cu precizarea că acesta se referă exclusiv la responsabilitatea Agenției Europene a Medicamentelor de a asigura comunicarea rapidă a informațiilor de farmacovigilență și de a coordona anunțurile autorităților naționale competente privind măsurile de siguranță.
	Se acceptă.

A fost modificat calificativul din Compatibil  în prevedere UE neapilcabilă.


Totodată, elementele art. 22 din actul Uniunii Europene care se referă exclusiv la responsabilitatea Agenției Europene a Medicamentelor de a asigura comunicarea rapidă a informațiilor de farmacovigilență și de a coordona anunțurile autorităților naționale competente privind măsurile de siguranță.



	
	
	28.
	Cu referire la art. 23 din Regulamentul (CE) nr. 726/2004, tabelul de concordanță se va completa cu prevederea art. 56 alin. (1), pct. 13), iar calificativul atribuit în compartimentul 8 va fi înlocuit cu „parțial compatibil”, cu mențiunea în compartimentul 9 că prevederile netranspuse țin exclusiv de statutul de stat membru al Uniunii Europene.
	Se acceptă.

Tabelul de concordanță a fost actualizat corespunzător obiecției.

	
	
	29.
	Articolul 25a din Regulamentul (CE) nr. 726/2004 prevede un sistem centralizat la nivelul UE pentru raportarea și evaluarea periodică a siguranței medicamentelor, cu acces controlat și permanent pentru toate autoritățile și comitetele relevante, și stabilește reguli privind funcționalitatea, actualizarea și modificarea acestui sistem, aplicabil exclusiv statelor membre UE. Proiectul național, prin pct. 167, instituie obligația AMDM de a evalua rapoartele periodice actualizate privind siguranța, pentru a identifica riscuri noi, modificări ale riscurilor existente sau schimbări ale raportului beneficiu-risc al medicamentului, realizând astfel transpunerea parțială a obligației prevăzute de art. 25a, restul prevederilor urmând a fi aplicate direct după aderarea RM la UE. În acest context, compartimentul 8 din tabelul de concordanță se va completa cu calificativul „parțial compatibil”, iar compartimentul 9 va conține mențiunea corespunzătoare descrisă mai sus.
	Se acceptă.

A fost aplicate modificări ale calificativului de compatibilitate.







	
	
	30.
	Art. 28 din Regulamentul (CE) nr. 726/2004 prevede obligația deținătorilor autorizațiilor de introducere pe piață de a întreprinde măsuri corespunzătoare pentru gestionarea riscurilor asociate medicamentelor, inclusiv prin monitorizarea continuă a siguranței, implementarea planurilor de gestionare a riscului și comunicarea informațiilor relevante către autoritățile competente și, după caz, către Agenția Europeană a Medicamentelor. Proiectul național asigură transpunerea parțială a acestor obligații prin pct. 168–175, adaptate contextului juridic național, restul prevederilor fiind aplicabile doar după dobândirea statutului de stat membru UE. În acest context, compartimentul 8 din tabelul de concordanță se va completa cu calificativul „parțial compatibil”.
	Se acceptă.

Tabelul de concordanță a fost actualizat corespunzător obiecției (modificari la calificativul de compatibilitate).

	
	
	31.
	La art. 28a din Regulamentul (CE) nr. 726/2004, tabelul de concordanță va atribui calificativul „parțial compatibil”, cu mențiunea dispozițiile nepreluate se aplică exclusiv statelor membre ale Uniunii Europene. În același timp, informația pentru art. 28b din actul UE va fi revizuită, deoarece acesta conține referințe inexistente în proiectul național, menținându-se doar corespondența cu pct. 83 din proiect, care realizează transpunerea parțială a prevederilor articolului respectiv, iar la art. 28f din actul UE se va exclude informația prezentată în compartimentul 7, fiind atribuit calificativul „Prevederi UE neaplicabile” întrucât acesta cuprinde obligația Agenției Europene a Medicamentelor în raport cu consiliul său de administrație.
	Se acceptă.

La art. 28a se modifică calificativul în parțial compatibil cu mențiunea - dispozițiile nepreluate se aplică exclusiv statelor membre ale Uniunii Europene.

La art.28b se va modifica prevederea coresponspondentă care asigură transpunerea prevederii actului UE.

La 28f se acceptă excluderea corespondentei cu includerea mențiunii calificativului „Prevederi UE neaplicabile”, întrucât acesta cuprinde obligația Agenției Europene a Medicamentelor în raport cu consiliul său de administrație.

	
	
	32.
	Regulamentul (CE) nr. 540/95 a fost adoptat pentru a stabili un mecanism armonizat de raportare a reacțiilor adverse neașteptate, bazat pe prevederile Regulamentului (CEE) nr. 2309/93, care reglementa procedurile de autorizare centralizată a medicamentelor în Comunitatea Europeană. În prezent, Regulamentul (CEE) nr. 2309/93 a fost depășit prin Regulamentul (CE) nr. 726/2004, care a instituit un cadru complet modernizat pentru autorizarea, supravegherea și farmacovigilența medicamentelor de uz uman și veterinar. 
Deși, Regulamentul 540/95 nu a fost abrogat formal, prevederile sale sunt caduce, întrucât la nivelul Uniunii Europene procedurile de raportare a reacțiilor adverse, inclusiv cele neașteptate și care nu sunt grave, sunt acum reglementate prin Regulamentul (CE) nr. 726/2004, în corelare cu Regulamentul de punere în aplicare (UE) nr. 520/2012, care detaliază formatul și frecvența rapoartelor periodice de siguranță. 
În acest context, se recomandă eliminarea referinței la Regulamentul (CE) nr. 540/95 din clauza de armonizare a proiectului național, păstrându-se doar referința la transpunerea Regulamentului (CE) nr. 726/2004, ca act de bază în domeniul autorizării și farmacovigilenței medicamentelor.
	Se acceptă.

Se acceptă eliminarea referinței la Regulamentul (CE) nr. 540/95 din clauza de armonizare a proiectului.

	
	
	33.
	Cu referire la Regulamentul (UE) nr. 1235/2010, se va exclude referința acestuia din clauza de armonizare, întrucât actul respectiv are caracter de act de modificare a Regulamentului (CE) nr. 726/2004, care este deja indicat în clauza de armonizare cu mențiunea ultimei versiuni consolidate, incluzând toate modificările ulterioare, inclusiv cele aduse prin Regulamentul (UE) nr. 1235/2010.
	Se ia act.

Se acceptă eliminarea Regulamentului (UE) nr. 1235/2010 din clauza de armonizare a proiectului național.

	
	
	34.
	Reieșind din constatările expertizei de compatibilitate referitoare la transpunerea actelor UE menționate supra, clauza de armonizare pentru proiectul național, urmează a fi modificată și expusă în următoarea redacție: 
„Prezenta Hotărâre: 
– transpune parțial Titlul IX „Farmacovigilență” din Directiva 2001/83/CE a Parlamentului European și a Consiliului din 6 noiembrie 2001 de instituire a unui cod comunitar cu privire la medicamentele de uz uman publicată în Jurnalul Oficial al Uniunii Europene L 311 din 28 noiembrie 2001, CELEX: 32001L0083, așa cum a fost modificată ultima dată prin Directiva (UE) 2022/642 a Parlamentului European și a Consiliului din 12 aprilie 2022; 
– transpune parțial Regulamentul de punere în aplicare (UE) nr. 520/2012 al Comisiei din 19 iunie 2012 privind efectuarea activităților de farmacovigilență prevăzute în Regulamentul (CE) nr. 726/2004 al Parlamentului European și al Consiliului și în Directiva 2001/83/CE a Parlamentului European și a Consiliului, publicat în Jurnalul Oficial al Uniunii Europene L 159 din 20 iunie 2012, CELEX: 32012R0520, așa cum a fost modificat ultima dată prin Regulamentul de punere în aplicare (UE) 2025/1466 al Comisiei din 22 iulie 2025; 
– transpune parțial Capitolul 3 „Farmacovigilență” din Titlul II din Regulamentul (CE) nr. 726/2004 al Parlamentului European și al Consiliului din 31 martie 2004 de stabilire a procedurilor la nivelul Uniunii privind autorizarea și supravegherea medicamentelor de uz uman și de înființare a unei Agenții Europene pentru Medicamente, publicat în Jurnalul Oficial al Uniunii Europene L 136 din 30 aprilie 2004, CELEX: 32004R0726, așa cum a fost modificat ultima dată prin Regulamentul (UE) 2019/5 al Parlamentului European și al Consiliului din 11 decembrie 2018”
	Se acceptă.

„Prezentul Regulament: 
[bookmark: _Hlk221812605]– transpune parțial Titlul IX „Farmacovigilență” din Directiva 2001/83/CE a Parlamentului European și a Consiliului din 6 noiembrie 2001 de instituire a unui cod comunitar cu privire la medicamentele de uz uman publicată în Jurnalul Oficial al Uniunii Europene L 311 din 28 noiembrie 2001, CELEX: 32001L0083, așa cum a fost modificată ultima dată prin Directiva (UE) 2022/642 a Parlamentului European și a Consiliului din 12 aprilie 2022; 
– transpune parțial Regulamentul de punere în aplicare (UE) nr. 520/2012 al Comisiei din 19 iunie 2012 privind efectuarea activităților de farmacovigilență prevăzute în Regulamentul (CE) nr. 726/2004 al Parlamentului European și al Consiliului și în Directiva 2001/83/CE a Parlamentului European și a Consiliului, publicat în Jurnalul Oficial al Uniunii Europene L 159 din 20 iunie 2012, CELEX: 32012R0520, așa cum a fost modificat ultima dată prin Regulamentul de punere în aplicare (UE) 2025/1466 al Comisiei din 22 iulie 2025; 
– transpune parțial Capitolul 3 „Farmacovigilență” din Titlul II din Regulamentul (CE) nr. 726/2004 al Parlamentului European și al Consiliului din 31 martie 2004 de stabilire a procedurilor la nivelul Uniunii privind autorizarea și supravegherea medicamentelor de uz uman și de înființare a unei Agenții Europene pentru Medicamente, publicat în Jurnalul Oficial al Uniunii Europene L 136 din 30 aprilie 2004, CELEX: 32004R0726, așa cum a fost modificat ultima dată prin Regulamentul (UE) 2019/5 al Parlamentului European și al Consiliului din 11 decembrie 2018”

	
	
	35.
	Observații privind Nota de fundamentare 
Compartimentul 5 la Nota de fundamentare urmează a fi revizuit integral potrivit celor identificate în prezenta Declarație de compatibilitate
	Se acceptă.
Compartimentul 5 la Nota de fundamentare a fost actualizat după cum urmează: 
Proiectul asigură transpunerea parțială a Titlului IX „Farmacovigilență” din Directiva 2001/83/CE privind codul comunitar al medicamentelor de uz uman. Transpunerea la nivel primar a directivei a fost realizată prin Legea nr. 153/2025 cu privire la medicamente, care constituie actul-cadru în domeniu, prezentul regulament având rolul de a detalia cadrul procedural și tehnic aferent farmacovigilenței.
Totodată, anumite prevederi ale directivei urmează a fi transpuse prin acte normative subsecvente, inclusiv prin Ordinul ministrului sănătății privind cerințele specifice pentru autorizarea de punere pe piață a medicamentelor de uz uman și prin Ordinul ministrului sănătății privind aprobarea listei substanțelor vegetale, a preparatelor din plante și a combinațiilor acestora permise pentru utilizare în medicamentele tradiționale din plante, în vederea asigurării unei transpuneri complete și coerente.
De asemenea, prezentul proiect asigură transpunerea finală, în domeniul farmacovigilenței, a prevederilor relevante din Regulamentul (CE) nr. 726/2004 și din Regulamentul de punere în aplicare (UE) nr. 520/2012. Dispozițiile Regulamentului (CE) nr. 726/2004 au fost anterior transpuse parțial prin Legea nr. 153/2025, precum și prin proiectul Hotărârii Guvernului cu privire la procedura de autorizare și punere pe piață a medicamentelor de uz uman, prezentul act normativ completând cadrul de armonizare în mod sistemic și coerent.
În același context, se precizează că regulamentele incluse în clauza proiectului urmează a fi abrogate, cu excepția prevederilor care asigură transpunerea Directivei 2001/83/CE.


	
	
	36.
	Obiecții privind Sigla UE 
În conformitate cu prevederile pct. 44–45 din HG nr. 1171/2018 pentru aprobarea Regulamentului privind armonizarea legislației Republicii Moldova cu legislația Uniunii Europene, proiectul național se va marca cu Sigla „UE” prin indicarea, pe prima pagină a proiectului de act/actului normativ, în colțul drept de sus, a literelor mari UE, cu caractere aldine, fontul Times New Roman și mărimea corpului de literă 16.
	Se acceptă.

	
	
	37.
	Tabelul de concordanță cu Regulamentul de punere în aplicare (UE) nr. 520/2012: 
În urma examinării Tabelului de concordanță cu Regulamentul de punere în aplicare (UE) nr. 520/2012 privind corespondența acestora cu cerințele legale stabilite prin HG nr. 1171/2018, s-a constatat că acesta necesită o revizuire integrală, prezentând informații neactualizate, eronate sau incomplete.
	Se ia act.

Tabelul de concordanță cu Regulamentul de punere în aplicare (UE) nr. 520/2012 a fost revizuit și actualizat.

	
	
	38.
	La compartimentul 1 se va indica inclusiv cea mai recentă modificare a actului care constituie obiect al transpunerii, prin precizarea tipului, a numărului și a datei de adoptare a actului juridic european de modificare;
	Se acceptă.

Compartimentul 1 a fost modificat după cum urmează:

„Regulamentul de punere în aplicare (UE) nr. 520/2012 al Comisiei din 19 iunie 2012 privind efectuarea activităților de farmacovigilență prevăzute în Regulamentul (CE) nr. 726/2004 al Parlamentului European și al Consiliului și în Directiva 2001/83/CE a Parlamentului European și al Consiliului (JO L 159, 20.6.2012), astfel cum a fost modificat prin Regulamentul de punere în aplicare (UE) 2025/1466 al Comisiei din 22 iulie 2025 (CELEX: 32025R1466). CELEX: 32012R0520.”

	
	
	39.
	La compartimentul 6 se va include ultima modificare adusă Regulamentului de punere în aplicare (UE) nr. 520/2012 prin Regulamentul de punere în aplicare (UE) 2025/1466. De asemenea, va fi exclusă informația privind preambul actului UE (pct. 1–18).
	Se acceptă.

Tabelul de concordanță cu Regulamentul de punere în aplicare (UE) nr. 520/2012 a fost revizuit și actualizat.

	
	
	40.
	La compartimentul 8 se va indică gradul de compatibilitate dintre prevederile actului juridic european care se transpune și prevederile corespondente ale proiectului de act normativ care transpune dispozițiile actului juridic european, utilizându-se calificativele de compatibilitate stabilite în pct.42 din Regulament.
	Se acceptă.

Tabelul de concordanță cu Regulamentul de punere în aplicare (UE) nr. 520/2012 a fost revizuit și actualizat.

	
	
	41.
	La compartimentul 9 se menționează diverse observații, în special, diferențele dintre prevederile actului juridic european și prevederile proiectului de act normativ național, în cazul în care se realizează o transpunere parțială sau doar a anumitor elemente structurale ale dispozițiilor actului juridic european. Se explică motivele care stau la baza transpunerii parțiale și se inserează trimiteri, mențiuni relevante. Se indică termenele preconizate pentru realizarea transpunerii integrale a dispozițiilor actului juridic european și proiectele de acte normative care vor înlătura diferențele de compatibilitate constatate la compartimentul 8 al tabelului de concordanță. De asemenea, în cazul prevederilor cu specific național, se indică angajamentul autorului, cu explicațiile de rigoare, că acestea nu excedă obiectul de reglementare al actului UE sau nu supra reglementează domeniul.
	Se ia act.

Tabelul de concordanță cu Regulamentul de punere în aplicare (UE) nr. 520/2012 a fost revizuit și actualizat.

	
	
	42.
	Tabelul de concordanță cu Regulamentul (CE) nr. 726/2004:
se va revizui prin aplicarea unei analize similare celei prezentate în această declarație pentru Capitolul 3 din actul UE. În acest context, argumentul frecvent utilizat în compartimentul 9 – „Republica Moldova nu este stat membru UE” – trebuie înlocuit cu o argumentare justificată, care să reflecte imposibilitatea preluării anumitor prevederi deja indicate în compartimentul 8 ca „transpuse parțial” sau „Prevederi UE neaplicabile”.
	Se acceptă.
Argumentarea din compartimentul 9 va fi reformulată pentru a reflecta caracterul neaplicabil al prevederilor ce implică competențe instituționale ale Uniunii Europene anterior aderării.

	  3.
	Grup de lucru AIR

 Nr. 38-78-925
din 
 29 ianuarie 2026
	1.
	În p. 5 al Regulamentului se prevede că AMDM „adoptă măsuri de punere în aplicare” a mai multor domenii ale sistemului de farmacovigilență. Formularea este neclară deoarece nu e clară natura juridică a acestor „măsuri” (act normativ, act administrativ individual, instrucțiune internă, ghid, etc), inclusiv caracterul lor obligatoriu pentru DAPP. P.5.5 este lipsit de conținut normativ clar, fiind formulat generic - „aferent activităților de farmacovigilență desfășurate de AMDM și de DAPP”, fără a indica domeniul concret sau tipul de măsuri vizate. Această formulare vagă extinde nejustificat competența AMDM care poate fi utilizată pentru a introduce cerințe suplimentare neprevăzute expres de Regulament sau de Legea nr.153/2025. 
	Se acceptă.

Punctul 5 a fost reformulat după cum urmează:


5. Prezentul Regulament stabilește aspecte esențiale în domeniul de farmacovigilență:
5.1. conținutul și gestionarea dosarului standard al sistemului de farmacovigilență (în continuare - DSSF) de către DAPP;
5.2. cerințele minime aplicabile sistemului de calitate aferent activităților de farmacovigilență desfășurate de AMDM și de DAPP;
5.3. utilizarea terminologiilor, formatelor și standardelor recunoscute la nivel internațional în desfășurarea activităților de farmacovigilență;
5.4. cerințele minime privind monitorizarea datelor incluse în baza de date națională, în scopul identificării riscurilor noi sau modificării celor existente;
5.5. atribuțiile AMDM, DAPP și ale insituțiilor medicale și farmaceutice  în vederea implementării sistemului de farmacovigilență;
5.6. formatul și conținutul rapoartelor periodice actualizate de siguranță (în continuare-RPAS/PBRER) și al planurilor de gestionare a riscurilor (în continuare-PGR).

	
	
	2.
	În p. 6 se prevede că AMDM „aplică Ghidurile de bună practică de farmacovigilență aprobate de Ministerul Sănătății și actualizate periodic”. Formularea dată nu este clară din perspectiva naturii juridice și al efectelor acestor ghiduri, întrucât din text nu rezultă dacă ele au caracter obligatoriu sau consultativ pentru AMDM și pentru DAPP. 
	Se acceptă.

6. Ministerul Sănătății aprobă, prin ordin Ghidurile privind buna practică de farmacovigilență (GVP) în scopul alinierii la standardele internaționale de siguranță a medicamentelor. 

7. AMDM elaborează și aprobă prin ordin ghidurile privind raportarea reacțiilor adverse și monitorizarea literaturii de specialitate, asigurând implementarea mecanismelor de supraveghere a siguranței medicamentelor de uz uman pe teritoriul Republicii Moldova.


	
	
	3.
	În p. 9 se prevede că dispozițiile privind farmacovigilența se aplică „în mod corespunzător” și medicamentelor pentru care a fost permis temporar importul și comercializarea în temeiul art. 10 alin. (2) din Legea nr. 153/2025. Formularea utilizată este vagă întrucât sintagma „în mod corespunzător” nu clarifică care anume obligații din Regulament sunt aplicabile integral, care sunt adaptate și care sunt inaplicabile în cazul acestor medicamente. 
	Se acceptă.

Punctele 9 și 10 din Anexa nr. 1 la hotărârea Guvernului au fost modificate dupa cum urmeaza:

9. Prevederile referitoare la farmacovigilență din prezentul Regulament se aplică inclusiv medicamentelor pentru care a fost permis temporar importul și comercializarea în conformitate cu prevederile alin. (2), art. 10 din Legea nr.153/2025 cu privire la medicamente.

10.Prin urmare, solicitantul autorizației de import de medicamente neautorizate, va asigura cel puțin: 
10.1. desemnarea unei persoane de contact la nivel național responsabilă de farmacovigilență, asa cum este definit la pct.113 și pct.114 din prezentul Regulament cu domiciliul în Republica Moldova;
10.2. informarea AMDM despre toate informaţiile disponibile privind reacțiile adverse suspectate la medicamentele importate, în conformitate cu termenii prevăzuți la art. 128 (3) din Legea nr.153/2025 cu privire la medicamente. 
10.3. În cazul în care sunt necesare acțiuni urgente pentru protecția sănătății publice, în conformitate cu art. 140 din Legea nr. 153/2025 cu privire la medicamente, importatorul medicamentelor neautorizate va asigura răspunsul la solicitările de informaţii suplimentare formulate de AMDM în termeni stabiliți în solicitare.
11. AMDM își rezervă dreptul să impună obligații solicitantului menționat la pct. 10 cu privire la înregistrarea sau raportarea reacțiilor adverse suspectate, care sunt mai stricte decât cele prevăzute la art.128 alin. (3) din Legea nr.153/2025 cu privire la medicamente, conform deciziei Comisiei Medicamentului în cazuri justificate de evaluarea balanței beneficiu-risc.

	
	
	4.
	În p. 10.1 obligația de a desemna „o persoană de contact la nivel național responsabilă de farmacovigilență, cu domiciliul în Republica Moldova” este formulată neclar. Regulamentul nu precizează statutul acestei persoane, calificările minime, atribuțiile concrete și relația sa cu solicitantul autorizației de import.
	Se acceptă.

Punctul 10.1 din Anexa nr. 1 la HG a fost modificata dupa cum urmeaza:

 10. Prin urmare, solicitantul autorizației de import de medicamente neautorizate, va asigura cel puțin: 
10.1. desemnarea unei persoane de contact la nivel național responsabilă de farmacovigilență, asa cum este definit la pct.113 și pct.114 din prezentul Regulament cu domiciliul în Republica Moldova;

	
	
	5.
	P.10.2 instituie obligația de a informa AMDM despre „toate informațiile relevante privind reacțiile adverse suspectate” la medicamentele importate. Sintagma „toate informațiile relevante” este excesiv de largă și nu este corelată cu criteriile minime de raportare prevăzute la p. 3.5 sau cu termenele și procedurile de raportare detaliate în capitolele ulterioare ale Regulamentului. În lipsa unei delimitări clare, solicitantul autorizației de import nu poate determina cu certitudine volumul și tipul informațiilor ce trebuie transmise, ceea ce afectează previzibilitatea obligației. 
	Se acceptă.

Punctul 10.2 din Anexa nr. 1 la hotărârea Guvernului a fost modificata dupa cum urmeaza:

10.2. informarea AMDM despre toate informaţiile disponibile privind reacțiile adverse suspectate la medicamentele importate, în conformitate cu termenii prevăzuți la art. 128 alin. (3) din Legea nr.153/2025 cu privire la medicamente.


	
	
	6.
	La p. 10.3, obligația de a furniza un „răspuns complet și prompt” la toate solicitările de informații suplimentare formulate de AMDM este formulată vag. Termenii „complet” și „prompt” nu sunt definiți și nu sunt corelați cu termene concrete de răspuns, cu natura informațiilor solicitate sau cu complexitatea evaluării. Această formulare conferă AMDM o marjă largă de apreciere în evaluarea  conformității solicitantului și poate conduce la interpretări subiective sau la impunerea unor cerințe dificil de anticipat. 

	Se acceptă.

Punctul 10.3 din Anexa nr. 1 la hotărârea Guvernului a fost modificata dupa cum urmeaza:

10.3. în cazul în care sunt necesare acțiuni urgente pentru protecția sănătății publice, în conformitate cu art. 140 din Legea nr. 153/2025 cu privire la medicamente, importatorul medicamentelor neautorizate va asigura răspunsul la solicitările de informaţii suplimentare formulate de AMDM în termeni stabiliți în solicitare.

	
	
	7.
	La p. 11, se utilizează noțiuni generale precum „sistem de control al calității adecvat și eficient”, „monitorizarea eficientă a conformității” și „documentarea precisă și corespunzătoare”. Acești termeni nu sunt definiți ceea ce face dificil pentru DAPP să determine nivelul concret de conformare așteptat. 
	Nu se acceptă.

Prevederile sunt transpuse din Regulamentul 520/2012 Art. 8 ,Sistemul de control al Calității.
Totodată, utilizarea termenilor „adecvat” și „eficient” în HG preia limbajul Legea nr.153/2025 pentru a asigura continuitatea juridică.


	
	
	8.
	Prevederea din p. 12, potrivit căreia gestionarea sistemului de control al calității trebuie să permită „în măsura posibilităților” obținerea obiectivelor privind calitatea, poate genera interpretări divergente în cadrul controalelor sau inspecțiilor. 
	Se acceptă.

Pct.12  a fost exclus, acesta fiind parte din preambul și nu necesită transpunere.

	
	
	9.
	În p. 16 se instituie obligația ca toate elementele sistemului de control al calității să fie fundamentate pe o documentație „sistematică și ordonată”, sub forma politicilor și procedurilor scrise, planurilor și manualelor de calitate, precum și a evidențelor aferente. Astfel, nu se precizează nivelul minim de detaliere, structura sau volumul documentației solicitate și nici nu distinge între tipurile de documente obligatorii și cele cu caracter orientativ/consultativ. Utilizarea unei enumerări: „planurile…, manualele…, evidențele…” nu aduce claritate și permite extinderea nelimitată a cerințelor de documentare, în funcție de interpretarea organului de control. Se recomandă revizuirea pct. 16 prin definirea expresă a documentelor minime obligatorii. 
	Nu se acceptă.

Prevedere transpusă din art.8 alin. (4) Regulamentul 520/2012.
Termenul „sistematică” obligă DAPP să demonstreze că documentația acoperă întreg ciclul de viață al datelor de siguranță (de la recepția unei reacții adverse până la raportarea către AMDM și arhivare).
„Ordonată” înseamnă că structura documentelor permite urmărirea logică a fiecărei decizii de la recepția semnalului până la raportare.

	
	
	10.
	La p. 18, se prevede utilizarea „indicatorilor de performanță” pentru monitorizarea activităților de farmacovigilență, însă Regulamentul nu definește ce tip de indicatori sunt acceptabili, cine îi stabilește și dacă aceștia sunt obligatorii sau orientativi. 
	Se acceptă.

Se va asigura transpunerea completă a art. 9 din Regulamentul 520/2012. În domeniul de farmacovigilență sunt utilizați indicatori de performanță recomandați de ghidurile europene de bună practică în farmacovigilență (GVP), precum indicatori privind raportarea reacțiilor adverse, respectarea termenelor de transmitere, calitatea și completitudinea rapoartelor de siguranță, gestionarea semnalelor și implementarea măsurilor de minimizare a riscurilor. AMDM  va asigura publicarea listei acestor indicatori pe site-ul web oficial.

Anexa nr. 1 la hotărârea Guvernului
19. AMDM aprobă și publică pe site-ul web oficial lista indicatorilor de performanță.



	
	
	11.
	La p. 19, se utilizează noțiuni vagi fără careva repere clare precum „personal competent, calificat și instruit corespunzător” și „în număr suficient” ceea ce face imposibilă verificarea externă a respectării acestor cerințe și lasă aprecierea exclusiv la latitudinea AMDM. Prevederea potrivit căreia structura organizatorică și distribuirea sarcinilor sunt „în măsura necesară, accesibile” la fel este formulată vag. Nu este clar cine apreciază necesitatea accesibilității, ce anume trebuie să fie accesibil (organigrama, fișele de post, procedurile interne) și pentru cine (public, DAPP, alte autorități). 
	Nu se acceptă.

Prevederea respectivă reprezintă transpunerea art.14 (1) din  Regulamentul 520/2012. și vizează organizarea internă a AMDM, inclusiv procedurile operaționale standard (SOP), fără a institui proceduri de control sau criterii de evaluare externă. Prevederea se include și se referă la  cerințe minime privind sistemele de control al calității pentru executarea activităților de farmacovigilență de către AMDM.


	
	
	12.
	În p. 22-22.5, formularea este neclară și improprie tehnicii legislative, deoarece, sub pretextul stabilirii unor „proceduri și procese” interne, introduce o competență de control / inspecții, inclusiv a celor premergătoare autorizării. Toate normele privind procedura de efectuare a controalelor sau inspecțiilor sunt incluse în Legea nr.131/2012 și 153/2025. 
	Se acceptă parțial.

Prevederea respectivă reprezintă transpunerea art.15 (1) Regulamentul 520/2012.
Cu referire la inspecții, inclusiv a celor premergătoare autorizării, pct.22.5 (actual 23.5 din Anexa nr. 1 la hotărârea Guvernului) a fost reformulat astfel încât să explice situațiile în care AMDM poate efectua inspecții anterior autorizării.
23.5. efectuează inspecții, în conformitate cu art. 148 lit. e) din Legea nr.153/2025 cu privire la medicamente.

Cu referire termenii „proceduri și procese” acestea se referă la procesele interne ale AMDM, reflectate în proceduri operaționale standard (SOP), necesare pentru organizarea activităților de farmacovigilență.


	
	
	13.
	La p. 29 se utilizează sintagme vagi precum „suficient personal”, „competent”, „calificat” și „instruit corespunzător”, fără a fi stabilite criterii minime clare. 
	Nu se acceptă.

 Aprecierea o face DAPP în dependență de volumul de lucru, sortiment de medicamente si responsabilitati delegate pentru a estima corect numarul de personal necesar sa acopere activitatea, specialitatea si studiile.
A fost asigurată transpunerea art.10 (1) Regulamentul 520/2012.

	
	
	14.
	Prevederile p. 30 sunt formulate neclar în ceea ce ține de persoana calificată responsabilă de farmacovigilență. Nu este clar ce înseamnă „cunoștințe teoretice și practice adecvate” și nici ce formă trebuie să aibă „asistența” din partea unei persoane formate în medicină atunci când persoana calificată nu are studii medicale de bază. 
	Nu se acceptă.

Prevederile de la p. 30 (actual pct. 31) asigură transpunerea fidelă a art. 10 alin. (1) din Regulamentul (UE) nr. 520/2012, care stabilește cerința generală ca persoana calificată responsabilă de farmacovigilență (QPPV) să dețină cunoștințe teoretice și practice adecvate pentru îndeplinirea atribuțiilor sale, fără a impune criterii rigide sau exhaustive privind forma studiilor ori definirea detaliată a noțiunii de „adecvare”.
Noțiunea de „cunoștințe teoretice și practice adecvate” este una funcțională și se apreciază în raport cu sarcinile concrete ale persoanei calificate și cu rezultatele obținute în practica curentă de farmacovigilență, în conformitate cu abordarea bazată pe responsabilitatea deținătorului autorizației de punere pe piață (DAPP).


	
	
	15.
	La p. 31 obligația de a asigura „autoritate suficientă” persoanei calificate responsabile de farmacovigilență este formulată vag. Noțiunea de „autoritate suficientă” nu este definită și poate fi interpretată diferit de la un caz la altul, în funcție de aprecierea inspectorilor. La fel conform legislației muncii „fișa postului„ nu este obligatorie, cu facultativă. 
	Nu se acceptă.

Prevederile de la p. 31 (actual pct. 32) asigură transpunerea art. 10 alin. (2) din Regulamentul (UE) nr. 520/2012, care impune DAPP de a se asigura că persoana calificată responsabilă de farmacovigilență dispune de autoritatea necesară pentru îndeplinirea atribuțiilor sale.
Noțiunea de „autoritate suficientă” este utilizată în mod intenționat ca un concept funcțional, specific dreptului Uniunii Europene, și nu presupune o definiție rigidă sau exhaustivă. Aceasta se apreciază în raport cu capacitatea efectivă a persoanei calificate de a coordona, monitoriza și supraveghea toate procesele de farmacovigilență, inclusiv de a avea acces la informațiile relevante și de a interveni în timp util în cadrul sistemului de farmacovigilență.
Aprecierea caracterului suficient al autorității revine DAPP, în conformitate cu principiul responsabilității acestuia pentru organizarea și funcționarea sistemului de farmacovigilență. Existența sau forma documentelor interne, inclusiv a unei eventuale „fișe a postului”, ține de legislația muncii și de organizarea internă a DAPP, nefiind impusă în mod obligatoriu de cadrul normativ privind farmacovigilența.


	
	
	16.
	La p. 34, obligația de a furniza „instrucțiuni adecvate” pentru situații de urgență și continuitatea activității este formulată neclar, fără a preciza cerințe minime privind conținutul, actualizarea sau testarea acestor instrucțiuni. 
	Nu se acceptă.

Prevederile de la p. 34 (actual pct. 35) asigură transpunerea art. 10 alin. (4) din Regulamentul (UE) nr. 520/2012, care instituie obligația deținătorului autorizației de punere pe piață de a dispune de instrucțiuni adecvate pentru gestionarea situațiilor de urgență și pentru asigurarea continuității activităților de farmacovigilență.
Regulamentul nu stabilește cerințe minime detaliate privind conținutul, forma, periodicitatea actualizării sau testarea acestor instrucțiuni, lăsând aceste aspecte la latitudinea DAPP, în funcție de dimensiunea, structura organizațională și complexitatea sistemului de farmacovigilență. Utilizarea noțiunii de „instrucțiuni adecvate” reflectă caracterul funcțional și proporțional al cerinței, specific dreptului Uniunii Europene.


	
	
	17.
	În p. 35, sunt enumerate obligații ample în cadrul managementului conformității, însă majoritatea utilizează formulări largi, precum „monitorizarea continuă”, „măsuri adecvate”, „comunicarea eficientă” sau „actualizarea informațiilor în funcție de progresele științifice”. Aceste sintagme nu sunt definite și nu sunt corelate cu criterii sau proceduri clare, ceea ce poate conduce la interpretări discreționare în sarcina DAPP. În special, p. 35.6 obligă DAPP să actualizeze informațiile despre medicamente „în funcție de evaluările și recomandările internaționale”. 
	Nu se acceptă.

Prevederile de la p. 35 (actual pct. 36) asigură transpunerea art. 11 alin. (4) din Regulamentul (UE) nr. 520/2012, care stabilește obligația deținătorului autorizației de punere pe piață de a institui și menține un sistem eficient de management al conformității în domeniul farmacovigilenței.
Formulările utilizate, precum „monitorizare continuă”, „măsuri adecvate”, „comunicare eficientă” sau „actualizarea informațiilor în funcție de progresele științifice”, reflectă terminologia consacrată în legislația Uniunii Europene și au caracter funcțional, fiind intenționat generale pentru a permite aplicarea principiului proporționalității și adaptarea la specificul fiecărui DAPP. Regulamentul nu prevede criterii rigide sau proceduri standardizate pentru aceste obligații, lăsând aprecierea modalităților concrete de implementare în sarcina DAPP.


	
	
	18.
	În p. 37–39 obligațiile de gestionare a evidențelor și de asigurare a trasabilității sunt formulate destul de larg, fără a preciza formatul, termenii, nivelul de detaliere și cerințele tehnice minime. 
	Nu se acceptă.

A fost asigurată transpunerea art. 12 Regulamentul 520/2012.
Regulamentul prevedere cerinte generale ca rezultat final sa asigure conofmitatea cu cerintele in domeniul de management al calitatii. In aces sens fiecare DAPP instituie un sistem specific domeniul sau de activitate cu proceduri specifice, termeni, responsabilitati, toate acestea fiind asumate  individual de fiecare DAPP in dependenta de specificul activitatii. (proceduri inderne aprobate de catre DAPP)

	
	
	19.
	La p. 68 obligația DAPP de a valida un semnal nou și de a informa „de îndată” AMDM este formulată vag ceea ce creează incertitudine cu privire la momentul exact al îndeplinirii obligației de către DAPP. 
	Se acceptă.

71. În cazul în care un DAPP detectează un semnal nou în cursul monitorizării informațiilor privind siguranța medicamentelor sale, acesta îl validează și informează în termen de 5 zile AMDM
 

	
	
	20.
	La p. 70 obligația AMDM de a ține seama de „alte informații disponibile” este formulată generic, fără a se preciza ce tipuri de informații sunt avute în vedere și dacă acestea trebuie comunicate de către DAPP. 
	Se ia act.

Prevederile de la p. 70 (actual 73) vizează modul de analiză a semnalelor de siguranță de către AMDM și se referă la utilizarea informațiilor deja disponibile și gestionate de autoritate în exercitarea atribuțiilor sale legale. Noțiunea de „alte informații disponibile” are caracter funcțional și include, fără a se limita la acestea, date privind importurile și vânzările de medicamente, rapoartele de reacții adverse, rezultatele analizelor bazelor de date de farmacovigilență, precum și informații relevante din literatura științifică.
Aceste informații fac parte din setul de date aflat în gestiunea AMDM sau accesibil autorității prin mecanismele legale existente și nu instituie o obligație suplimentară sau nedeterminată în sarcina deținătorului autorizației de punere pe piață (DAPP).


	
	
	21.
	Prevederea p. 71 referitoare la acordarea unei „atenții speciale” semnalelor neconfirmate, este vagă și lipsită de conținut normativ determinabil. Nu este clar ce presupune această „atenție specială”, ce măsuri concrete pot fi adoptate și dacă aceasta generează consecințe juridice pentru DAPP. 
	Nu se acceptă.

Prevederea de la p. 71 (actual pct. 74) asigură transpunerea art. 21 din Regulamentul (UE) nr. 520/2012, care reglementează gestionarea semnalelor de siguranță și impune autorităților competente să monitorizeze în mod continuu semnalele, inclusiv pe cele care nu au fost confirmate în etapa inițială de validare.
Noțiunea de „atenție specială” are caracter funcțional și reflectă obligația autorității de a menține sub observație semnalele neconfirmate atunci când acestea se repetă sau sunt urmate de alte semnale referitoare la același medicament. Un semnal neconfirmat nu este închis definitiv; în situația apariției unor date noi sau a repetării semnalelor, acesta poate deveni relevant și poate conduce la reluarea evaluării și la o reevaluare a profilului de siguranță al medicamentului.
Formularea nu instituie măsuri automate și nici consecințe juridice directe pentru deținătorul autorizației de punere pe piață (DAPP), ci descrie o etapă de monitorizare continuă, conform practicilor europene de farmacovigilență. 


	
	
	22.
	La p. 75–76, se face trimitere generală la art. 127 alin. (1) și art. 130 din Legea nr. 153/2025, menționând că atribuțiile AMDM „se mențin și se dezvoltă”. Sintagma „se dezvoltă” este imprecisă din punct de vedere juridic, întrucât nu clarifică dacă este vorba despre o simplă detaliere a competențelor legale existente sau despre o extindere a acestora prin Regulament. O asemenea formulare poate fi interpretată ca o delegare deschisă de competență, fără limite clare stabilite de legea-cadru. 
	Se acceptă.

Prevederea a fost reformulată:

81. Principalele atribuții ale AMDM în domeniul farmacovigilenței, prevăzute în art. 130 din Legea nr. 153/2025 cu privire la medicamente, se mențin în ceea ce privește gestionarea bazei de date naționale, coordonarea notificărilor de siguranță și informarea publicului în legătură cu aspectele de siguranță.


	
	
	23.
	Prevederile p. 77–79 privind elaborarea formularelor și ghidurilor de raportare și monitorizarea literaturii de specialitate, nu precizează statutul juridic al acestor ghiduri (obligatoriu sau consultativ), procedura de aprobare și data de la care acestea devin aplicabile. 
	Se acceptă.

Prevederile au fost reformulate și clarificate prin următoarele puncte:

82. AMDM elaborează formulare de raportare, inclusiv cele electronice, destinate profesioniștilor din domeniul sănătății și pacienților pentru raportarea cazurilor de reacții adverse suspectate. Acestea sunt aprobate prin Anexa 1 și Anexa 2 la prezentul Regulament și sunt publicate pe site-ul web oficial a AMDM.

6. Ministerul Sănătății aprobă, prin ordin Ghidurile privind buna practică de farmacovigilență (GVP) în scopul alinierii la standardele internaționale de siguranță a medicamentelor. 

7.AMDM elaborează și aprobă prin ordin ghidurile privind raportarea reacțiilor adverse și monitorizarea literaturii de specialitate, asigurând implementarea mecanismelor de supraveghere a siguranței medicamentelor de uz uman pe teritoriul Republicii Moldova.



	
	
	24.
	Norma de la p. 81 referitoare la „comunicarea rapidă” a informațiilor de interes, utilizează o formulare vagă, fără a stabili criterii pentru aprecierea caracterului „rapid” și fără a distinge între informarea cu caracter general și comunicările care pot produce efecte juridice asupra DAPP. 
	Se acceptă.

Cu referire la comunicările urgente de siguranță care pot avea impact asupra sănătății publice, acestea sunt definite în art. 140 din Legea 153/2025 și pct 88 din Anexa nr. 1 la hotărârea Guvernului.
88. AMDM asigură comunicarea rapidă a informațiilor de interes referitoare la aspectele de farmacovigilență către profesioniștii din domeniul sănătății, precum și coordonarea anunțurilor privind măsurile de siguranță.

Totodată, în vederea clarificării și delimitării comunicărilor de siguranță emise de către AMDM, se acceptă includerea punctelor propuse la Capitolul V Semnale de siguranță, Secțiunea a 3-a Procesul de gestionare a semnalelor, după cum urmează:

78. “În cazul în care un semnal de siguranță confirmat are impact major asupra sănătății publice și/sau a fost adoptată o decizie de reglementare, în conformitate cu art. 140 (1) din Legea nr. 153/2025 cu privire la medicamente, AMDM asigură, fără întârziere, emiterea unei comunicări urgente de siguranță către profesioniștii din domeniul sănătății, cu indicarea măsurilor ce urmează a fi aplicate.

79. Comunicarea urgentă de siguranță se publică imediat pe site-ul web oficial al AMDM în conformitate cu art.141 din Legea nr. 153/2025 cu privire la medicamente și se transmite neîntârziat autorităților din domeniul sănătății din Republica Moldova, în vederea implementării prompte a măsurilor corespunzătoare.”


	
	
	25.
	La p. 82 AMDM este împuternicită să solicite de la DAPP „ori de câte ori este necesar”, date care să demonstreze menținerea raportului risc/beneficiu favorabil, iar DAPP este obligat să transmită un răspuns „prompt și exhaustiv”. Această prevedere este problematică sub aspectul previzibilității și proporționalității, întrucât utilizează noțiuni nedefinite „ori de câte ori este necesar”, „prompt”, „exhaustiv” și nu stabilește limite privind frecvența solicitărilor, tipul de date ce pot fi cerute sau termenele concrete de răspuns. Norma conferă AMDM o marjă largă de apreciere și poate genera sarcini disproporționate pentru DAPP. 
	Nu se acceptă.

Pct. 83 (actual pct. 89) din Regulament reprezintă o transpunere fidelă a art.23 (4) din Directiva83/2001.
Utilizarea unor noțiuni generale precum „ori de câte ori este necesar”, „prompt” și „exhaustiv” este intenționată la nivelul legislației Uniunii Europene, având rolul de a asigura flexibilitatea necesară autorității competente pentru a reacționa eficient la evoluțiile continue ale datelor de siguranță și eficacitate ale medicamentelor. Stabilirea unor limite rigide privind frecvența solicitărilor, tipologia datelor sau termene fixe de răspuns ar putea restrânge nejustificat capacitatea autorității de a proteja sănătatea publică, obiectiv primordial al Directivei 2001/83/CE.


	
	
	26.
	La p. 86 AMDM poate solicita DAPP, pentru o perioadă de cinci ani de la punerea inițială pe piață, colectarea unor date specifice de farmacovigilență de la grupuri-țintă de pacienți. Deși se prevede obligația de a menționa motivele cererii, norma nu stabilește criterii clare pentru declanșarea acestei obligații, nu precizează procedura de contestare și poate conduce la impunerea unor sarcini suplimentare cu impact financiar semnificativ. 
	Se acceptă.

Prevederea a fost exclusă. Aceasta nu reprezintă o transpunere a vreunui act normativ european și nu are relevanță la nivel național.

	
	
	27.
	La p. 87–87.3 sunt reglementate competențele Comisiei Medicamentului, inclusiv atribuția de a impune studii post-autorizare privind siguranța și eficacitatea. În special pct. 87.3 ridică probleme de proporționalitate deoarece nu definește criteriile concrete în baza cărora se impune obligația efectuării studiilor ceea ce poate avea impact major asupra activității și costurilor DAPP. 
	Se acceptă.

Prevederea 87-87.3 (actual 94.3 din Anexa nr. 1 la hotărârea Guvernului) a fost reformulată:
„94.3 Din perspectiva sănătății publice, AMDM impune DAPP obligația să efectueze studii postautorizare referitoare la siguranță și eficacitate. Această cerință poate fi stabilită fie la momentul acordării autorizației de punere pe piață în conformitate cu  art.62  alin. (2) lit. a), b) sau ulterior acesteia în conformitate cu art. 60 din Legea nr. 153/2025 cu privire la medicamente. Astfel de studii suplimentare vizează colectarea de date pentru a permite evaluarea siguranței sau a eficacității medicamentelor de uz uman în practica medicală curentă.”

Reformularea pct. 94.3 clarifică în mod expres faptul că impunerea studiilor post-autorizare este justificată exclusiv din perspectiva protecției sănătății publice și se realizează fie la momentul acordării autorizației de punere pe piață, fie ulterior acesteia, în condițiile și limitele prevăzute de Legea nr. 153/2025 cu privire la medicamente, respectiv art. 62 lit. a) și b) și art. 41 alin. (1).


	
	
	28.
	La p. 88 scopul inspecțiilor este formulat larg – verificarea caracterului „funcțional și eficient” al sistemului de farmacovigilență al DAPP. Noțiunile de „funcțional” și „eficient” nu sunt definite în Regulament, respectiv, această formulare lasă AMDM o marjă largă de apreciere subiectivă, ceea ce afectează previzibilitatea rezultatelor inspecției pentru DAPP. La fel acest punct trebuie completat expres că controlul sau inspecțiile se efectuează în conformitate cu Legea nr.131/2012 privind controlul de stat. Normele privind procedura de efectuare a controlului/inspecțiilor de stat trebuie să se regăsească doar la nivel de lege și nu în acte subordonate legii. 
	Se acceptă.

Prevederea 88 (actual 96 din Anexa nr. 1 la hotărârea Guvernului)   a fost reformulată după cum urmează:

„96.AMDM planifică și realizează inspecțiile de farmacovigilență în conformitate cu art.130 alin. (1) lit. h) din Legea nr.153/2025 u privire la medicamente.”


	
	
	29.
	La p. 90, posibilitatea inițierii inspecțiilor inopinate este condiționată de existența unei „preocupări privind funcționalitatea sistemului de farmacovigilență al DAPP”. Această noțiune este vagă și nedefinită, fără criterii minime sau surse obiective care să justifice apariția unei asemenea „preocupări”. Se recomandă eliminarea acestei norme. 
	Se acceptă.

Prevederea 90 (actual 98 din din Anexa nr. 1 la hotărârea Guvernului))  a fost reformulată după cum urmează:

98. În cazul în care se constată că DAPP nu respectă sistemul de farmacovigilență astfel cum este descris în dosarul standard al sistemului de farmacovigilență și nu  îndeplinește atribuțiile sale în domeniul de farmacovigilență în conformitate cu art. 133 din Legea nr. 153/2025 si prezentul Regulament, AMDM poate iniția inspecții inopinate.


	
	
	30.
	În p. 91 norma este formulată vag și excesiv de discreționar. Sintagma „dacă consideră necesar” permite declanșarea controalelor anterior autorizării fără repere clare și previzibile pentru solicitant. De asemenea, noțiunile „acuratețe” și „eficiență” ale sistemului de farmacovigilență nu sunt definite ceea ce lasă evaluarea exclusiv la aprecierea AMDM. Norma urmează a fi exclusă. 
	Se acceptă.

Prevederea 91 (actual 99 din din Anexa nr. 1 la hotărârea Guvernului))  a fost reformulată după cum urmează:
„99. AMDM efectuează inspecții de farmacovigilență anterior autorizării medicamentelor în conformitate cu Regulamentul cu privire la autorizarea medicamentelor de uz uman, urmare a solicitării Comisiei Medicamentului ca o condiție pentru eliberarea autorizației de punere pe piaţă”

	
	
	31.
	La p. 92 obligația de a acorda inspectorilor „accesul necesar în spații și la date” este formulată excesiv de general. Nu sunt precizate limitele accesului, tipurile de spații (de exemplu, sediu, arhive, sisteme informatice), tipurile de date (inclusiv date comerciale sensibile sau date cu caracter personal) și garanțiile procedurale aplicabile. Norma urmează a fi exclusă, astfel de norme sunt cu caracter primar și trebuie să se regăsească la nivel de lege. 
	Se acceptă.
Prevederea 92 (actual 100 din din Anexa nr. 1 la hotărârea Guvernului))  a fost reformulată după cum urmează:
„100. În cadrul inspecțiilor de farmacovigilență, inspectorii AMDM au dreptul să verifice localurile, înregistrările, documentele și dosarul standard al sistemului de farmacovigilență ale DAPP sau ale oricăror firme angajate de către DAPP pentru efectuarea activităților prevăzute în capitolul XII în conformitate cu art. 148 lit. e) din Legea nr.153/2025 cu privire la medicamente.”

	
	
	32.
	La p. 96 se instituie obligația generală pentru toate instituțiile medicale și unitățile farmaceutice, indiferent de mărime, tip de activitate sau volum de medicamente gestionate, de a desemna persoane responsabile de farmacovigilență. Norma nu distinge între spitale, clinici mari, farmacii, puncte farmaceutice sau alte structuri medicale mici și nu precizează cerințele minime de calificare, atribuțiile concrete, timpul alocat sau forma desemnării. În lipsa unor criterii de diferențiere, obligația poate 
	Nu se acceptă.

Obligația instituită la pct. 96 din din Anexa nr. 1 la hotărârea Guvernului)  (actual pct. 104) privind desemnarea unei persoane responsabile de activitățile de farmacovigilență are caracter general și flexibil, fiind concepută pentru a asigura funcționalitatea minimă a sistemului de farmacovigilență la nivelul fiecărei instituții medicale sau unități farmaceutice.
Fiecare instituție medicală sau unitate farmaceutică va desemna cel puțin o persoană responsabilă de activitățile de farmacovigilență, iar aceste atribuții sunt compatibile cu funcția de bază a persoanei desemnate, fără a presupune instituirea unei funcții distincte sau exclusive.
Atribuțiile concrete, timpul alocat și modalitatea de exercitare a responsabilităților în domeniul farmacovigilenței se vor adapta proporțional la dimensiunea, tipul de activitate și volumul de medicamente gestionate de instituția medicală sau unitatea farmaceutică respectivă. Prin urmare, norma permite o aplicare diferențiată și proporțională, evitând impunerea unor sarcini excesive pentru structurile medicale sau farmaceutice mici.


	
	
	33.
	La p. 98 obligația profesioniștilor din domeniul sănătății de a raporta „orice reacții adverse” este formulată într-un mod extrem de larg, fără a distinge între suspiciuni rezonabile și evenimente minore sau nesemnificative din punct de vedere clinic. O asemenea formulare poate conduce la supra-raportare, afectând calitatea datelor din sistemul de farmacovigilență și generând o sarcină birocratică disproporționată. 
	Nu se acceptă.

Deși formularea de la pct. 98 din din Anexa nr. 1 la hotărârea Guvernului) (actual pct. 106) care obligă profesioniștii din domeniul sănătății să raporteze „orice reacții adverse” poate părea excesiv de largă, aceasta se bazează pe o realitate critică a farmacovigilenței: sub-raportarea reacțiilor adverserămâne o problemă majoră chiar și în țările europene. Multe reacții adverse nu sunt raportate din diverse motive – fie pentru că sunt considerate minore, fie pentru că sunt prevăzute în caracteristicile produsului.
Totuși, în farmacovigilență nu există reacții adverse care să poată fi neglijate, inclusiv cele ușoare sau anticipate. Chiar reacțiile aparent minore pot contribui la identificarea unor semnale noi sau la reevaluarea profilului de siguranță al medicamentului. În plus, balanța beneficiu-risc a unui medicament se poate modifica oricând pe parcursul ciclului său de viață, pe măsură ce sunt disponibile mai multe date din practica clinică, populații diferite sau interacțiuni neașteptate cu alte medicamente.
Prin urmare, o raportare completă a tuturor reacțiilor adverse este esențială pentru menținerea unui sistem de farmacovigilență robust, care să protejeze pacienții și să permită luarea unor decizii informate privind utilizarea medicamentelor.


	
	
	34.
	La p. 100 lista extinsă a situațiilor care intră sub obligația de raportare include noțiuni vagi precum „modificări relevante, suspectate, în tendințele reacțiilor adverse”. Această formulare este neclară și dificil de aplicat, întrucât presupune capacități de analiză și evaluare statistică care, în mod rezonabil, nu pot fi așteptate de la fiecare profesionist din domeniul sănătății sau unitate farmaceutică. 
	Nu se acceptă.

Noțiunea de „modificări relevante, suspectate, în tendințele reacțiilor adverse” nu presupune efectuarea unor analize statistice sau evaluări epidemiologice complexe de către fiecare profesionist din domeniul sănătăți. Prin „tendințe” se înțeleg modificări observabile în practica clinică curentă, precum: creșterea frecvenței raportărilor unei reacții adverse cunoscute, apariția unor forme mai grave ale acesteia, schimbarea caracterului de manifestare sau a contextului de apariție a reacțiilor adverse, față de experiența anterioară.


	
	
	35.
	La p. 104 atribuțiile persoanei calificate responsabile de farmacovigilență sunt formulate foarte larg. În special pct. 104.3, care obligă să asigure răspunsul complet și prompt la toate solicitările de informații suplimentare formulate de AMDM, în vederea evaluării riscurilor și beneficiilor unui medicament, inclusiv furnizează informații privind volumul vânzărilor sau cantitățile prescrise ale medicamentului în cauză, nu stabilește limite clare privind tipul, granularitatea și frecvența acestor date. 
	Se acceptă.

Punctul 104.3 a fost exclus, acesta nu reprezintă o transpunere a vreunui act normativ UE, iar prevederile acestuia se clarifică inclusiv prin punctul 112.3 din din Anexa nr. 1 la hotărârea Guvernului)





	
	
	36.
	La p. 184 competența AMDM de a impune efectuarea studiilor post-autorizare este condiționată de existența unor „preocupări privind siguranța și/sau eficacitatea” unui medicament. Această sintagmă este vagă fără criterii obiective sau praguri minime care să justifice momentul executării obligației. 
	Se acceptă.

Prevederea a fost exlcusă fiind transpusă din preambulul Regulamentului 726/2004 și a fost clarificată prin punctul următor, studiile postautorizare reprezentând o condiție impusă de AMDM țînând cont de preocupările privind riscurile unui medicament autorizat.


	
	
	37.
	Prevederea de la p. 187 instituie obligații extinse de stocare și păstrare a datelor, inclusiv a seturilor de date statistice și a programelor analitice utilizate, însă nu stabilește termene de păstrare, nu corelează aceste obligații cu legislația privind protecția datelor cu caracter personal și nu precizează limitele accesului autorităților la aceste informații. În lipsa unor asemenea precizări, există riscul impunerii unor obligații tehnice și financiare disproporționate pentru DAPP. 

	Se acceptă.

Se propune excluderea acesteri prevederi cu includerea în Tabelul de concordanță 520/2012 a următoarei prevederi corespondente:

196. Principiile și cerințele de desfășurare a studiilor clinice nonintervenționale, inclusiv postautorizare, sunt stipulate în art. 40-44 din Legea nr. 153/2025 cu privire la medicamente și în Ghidul privind studiile clinice cu medicamente de uz uman.


	
	
	
	Evaluarea notei de fundamentare 
	

	
	
	38.
	Secțiunea 2.2. Descrierea situației actuale se limitează în mare parte la enumerarea unor lipsuri de reglementare, fără a explica suficient ce efecte concrete au aceste lipsuri în practică. Autorii nu arată în ce mod cadrul normativ actual afectează funcționarea sistemului de farmacovigilență, de exemplu dacă apar întârzieri în identificarea riscurilor, dificultăți în aplicarea măsurilor de siguranță sau limitări în activitatea AMDM. Fără aceste elemente, problema este prezentată mai mult ca o necesitate de actualizare legislativă, și mai puțin ca o situație actuală nedorită care generează riscuri reale pentru sănătatea publică. De asemenea, secțiunea nu conține date sau estimări care ar permite înțelegerea dimensiunii/magnitudinii problemelor. Lipsesc informații privind numărul de reacții adverse raportate, nivelul de sub-raportare, volumul de activitate al Agenției sau alte date/cifre care să susțină necesitatea intervenției. În plus, nu este descris ce se va întâmpla dacă regulamentul nu este adoptat, respectiv cum va evolua situația în continuare în baza cadrului normativ existent. Absența acestui scenariu „a nu face nimic” nu permite compararea clară între menținerea situației actuale și soluția propusă. 
	Se acceptă.
Secțiunea 2.2 a fost completată cu următorul text:
Impactul practic al deficiențelor identificate este unul semnificativ. Nivelul estimat de subraportare de 90–95% (în condițiile în care anual sunt raportate circa 500 de cazuri, cu excepția anului 2021 când au fost raportate peste 2000 de cazuri în contextul campaniei COVID-19) indică o capacitate limitată de detectare precoce a semnalelor de siguranță. Lipsa unor obligații clar reglementate privind RPAS, studiile post-autorizare și cooperarea internațională poate conduce la întârzieri în identificarea și gestionarea riscurilor, ceea ce crește probabilitatea expunerii continue a pacienților la reacții adverse prevenibile.
În scenariul menținerii cadrului actual („a nu face nimic”), se va perpetua nivelul scăzut de raportare, aplicarea neuniformă a obligațiilor de farmacovigilență și integrarea limitată în rețeaua europeană de farmacovigilență. Aceasta poate duce, pe termen mediu, la depistarea cu întârziere a problemelor de siguranță, la reacții mai lente din partea autorităților și la un nivel mai scăzut de protecție a sănătății publice.


	
	
	39.
	Secțiunea 3. Obiectivul general și obiectivele specifice sunt formulate ca intenții generale de îmbunătățire a cadrului normativ, fără a indica în mod clar ce schimbări concrete se urmăresc și cum va putea fi evaluată realizarea acestora. Lipsesc indicatori, termene sau criterii minime care să permită aprecierea rezultatelor după aplicarea actului normativ (acestea urmează a fi formulate SMART - măsurabil, cuantificat și fixat în timp). În p. 3.1, principalele prevederi ale proiectului și elementele de noutate sunt prezentate detaliat, însă expunerea se limitează în mare parte la enumerarea conținutului Regulamentului. Nu este explicat suficient cum măsurile propuse răspund problemelor identificate anterior și în cum contribuie la soluționarea acestora. 
	Se acceptă.
Secțiunea 3 fost completată cu următorul text:
Pentru a permite evaluarea obiectivă a realizării obiectivelor propuse, implementarea Regulamentului va fi monitorizată prin indicatori măsurabili și fixați în timp. În termen de 12 luni de la intrarea în vigoare a actului normativ, se urmărește: aprobarea și aplicarea procedurilor operaționale standard privind gestionarea semnalelor de siguranță;  asigurarea conformării DAPP la noile cerințe privind raportarea reacțiilor adverse și transmiterea RPAS; operaționalizarea mecanismelor de comunicare și evaluare a materialelor educaționale de siguranță.
Pe termen mediu (2–3 ani), se urmărește creșterea progresivă a numărului de reacții adverse raportate anual, ca indicator indirect al reducerii subraportării, precum și reducerea timpului de evaluare și gestionare a semnalelor de siguranță. Totodată, va fi monitorizat nivelul de conformare la obligațiile de raportare și calitatea datelor transmise autorității competente.

	
	
	40.
	Secțiunea 4.3 descrie categoriile de operatori din sectorul privat care vor fi afectați de aplicarea Regulamentului și enumeră principalele obligații care revin acestora, în special deținătorii autorizațiilor de punere pe piață, distribuitorii, farmaciile și instituțiile medico-sanitare private. Totuși, În Secțiunea 6 informația prezentată reflectă despre inițierea și etapele planificate ale consultării publice, fără a conține date privind rezultatele consultărilor desfășurate până la momentul prezentării NF. Lipsesc informații privind părțile interesate consultate, existența sau inexistența obiecțiilor și concluziile procesului de consultare, ceea presupune neconformitate cu cerințele Metodologiei AIR privind transparența și trasabilitatea procesului de consultare.
	Se acceptă.
Secțiunea 6 fost reformulată după cum urmează:
Pe pagina particip.gov.md a fost publicat anunțul cu privire la inițierea elaborării proiectului de hotărâre a Guvernului cu cu privire la aprobarea Regulamentului de farmacovigilență:
Link de acces: https://particip.gov.md/ro/document/stages/ministerul-sanatatii-anunta-initierea-elaborarii-proiectului-de-hotarare-a-guvernului-cu-privire-la-aprobarea-regulamentului-privind-farmacovigilenta-medicamentelor-de-uz-uman/14128
La data de 14.01.2026
Ministerul Sănătății a prezentat spre consultări publice proiectului de hotărâre a Guvernului cu cu privire la aprobarea Regulamentului de farmacovigilență.
Termen: 14.01.2026 - 26.01.2026
Link de acces: https://particip.gov.md/ro/document/stages/ministerul-sanatatii-anunta-initierea-elaborarii-proiectului-de-hotarare-a-guvernului-cu-privire-la-aprobarea-regulamentului-privind-farmacovigilenta-medicamentelor-de-uz uman/14128%20La%20data%20de%2025.11.2024 
Avizele (obiecțiile și recomandările) primate în cadrul procesului de avizare publică au fost examinate și integrate în Tabelul de Sinteză.

	
	
	42.
	Secțiunea 9 descrie, în linii generale, modul în care urmează să fie implementat Regulamentul de farmacovigilență și indică faptul că aplicarea acestuia se va face prin măsuri administrative și organizatorice, fără modificări instituționale. Totuși, din perspectiva Metodologiei AIR, informațiile prezentate sunt prea generale, măsurile sunt formulate la nivel de intenție, fără a preciza clar cine este responsabil pentru fiecare acțiune, în ce termen urmează să fie realizată și care este ordinea de implementare. De exemplu, nu este clar când vor fi elaborate actele subsecvente, în ce interval va avea loc instruirea personalului sau cum va fi organizată informarea operatorilor economici. În ceea ce privește monitorizarea și evaluarea aplicării Regulamentului nu sunt indicate criterii sau indicatori pe baza cărora se va aprecia eficiența măsurilor, periodicitatea evaluărilor sau modul în care vor fi identificate și corectate eventualele probleme apărute în aplicare. 
	Se acceptă.
Secțiunea 9 fost reformulată după cum urmează:
· în termen de până la 6 luni de la intrarea în vigoare a Regulamentului, AMDM va elabora și aproba actele subsecvente și a documentelor interne necesare, inclusiv instrucțiuni, ghiduri și proceduri operaționale standard, pentru detalierea aspectelor tehnice ale farmacovigilenței;
· în termen de până la 6 luni, vor fi actualizate procedurile interneale AMDM privind colectarea, evaluarea și gestionarea informațiilor referitoare la reacțiile adverse și la alte riscuri asociate medicamentelor;
· în termen de până la 9 luni, va fi organizată instruirea personalului implicatîn activitățile de farmacovigilență, inclusiv la nivelul autorității competente și al instituțiilor medico-sanitare, în limitele resurselor instituționale existente;
· monitorizarea aplicării Regulamentului va fi realizată anual de către AMDM, pe baza unor indicatori precum: numărul reacțiilor adverse raportate anual, timpul mediu de evaluare a semnalelor de siguranță, gradul de conformare la obligațiile de raportare și nivelul de participare la instruiri..

	4.
	Ministerul Finanțelor al Republicii Moldova
DGPȘG 1747-18-69-485 din 15.01.2026
	1.
	Ministerul Finanțelor a examinat proiectul de hotărâre cu privire la aprobarea Regulamentului de farmacovigilență și, conform competențelor funcționale, comunică lipsă de obiecții.
	Se ia act.

	5.
		
Ministerul Dezvoltării Economice și Digitalizării al Republicii Moldova
 Nr.03-320 din 02.02.2026
	1.
	La pct.5. Norma expusă prevede că, în vederea standardizării activităților de farmacovigilență prevăzute de Regulament, Agenția Medicamentului și Dispozitivelor Medicale (AMDM) adoptă măsuri de punere în aplicare a mai multor domenii ale sistemului de farmacovigilență. În acest sens, menționăm că norma urmează să indice natura juridică a măsurilor adoptate, necesită de precizat tipul de act, precum și efectul acestuia pentru deținătorul autorizației de punere pe piață (DAPP).
	Se acceptă.

Punctul a fost reformulat după cum urmează.

„5. Prezentul Regulament stabilește aspecte esențiale în domeniul de farmacovigilență:”

	
	
	2.
	 Norma expusă la subpct.5.5. conține o formulare generală, cu trimitere la activitățile de farmacovigilență ale AMDM și ale DAPP. Astfel, evidențiem că norma necesită să prevadă domeniul vizat și tipul de măsuri aplicabile. Prin această formulare, competența AMDM depășește cadrul normativ stabilit de Regulament și de Legea nr. 153/2025 cu privire la medicamente, cu posibilitatea instituirii unor cerințe suplimentare.
	Se acceptă.

Punctul a fost reformulat după cum urmează.

„5. Prezentul Regulament stabilește aspecte esențiale în domeniul de farmacovigilență:
5.1. conținutul și gestionarea dosarului standard al sistemului de farmacovigilență (în continuare - DSSF) de către DAPP;
5.2. cerințele minime aplicabile sistemului de calitate aferent activităților de farmacovigilență desfășurate de AMDM și de DAPP;
5.3. utilizarea terminologiilor, formatelor și standardelor recunoscute la nivel internațional în desfășurarea activităților de farmacovigilență;
5.4. cerințele minime privind monitorizarea datelor incluse în baza de date națională, în scopul identificării riscurilor noi sau modificării celor existente;
5.5. atribuțiile AMDM, DAPP și ale insituțiilor medicale și farmaceutice  în vederea implementării sistemului de farmacovigilență;
5.6. formatul și conținutul rapoartelor periodice actualizate de siguranță (în continuare-RPAS/PBRER) și al planurilor de gestionare a riscurilor (în continuare-PGR).”

	
	
	3.
	La pct.6. Potrivit normei expuse, în scopul facilitării desfășurării activităților de farmacovigilență pe teritoriul Republicii Moldova, AMDM aplică Ghidurile de bună practică de farmacovigilență aprobate de Ministerul Sănătății și actualizate periodic. Considerăm binevenit de revăzut punctul prenotat, deoarece nu este prevăzută natura juridică a ghidurilor și nu este clar dacă ghidurile produc efecte obligatorii sau au rol consultativ pentru AMDM și pentru DAPP.
	Se acceptă.

Punctul a fost reformulat după cum urmează.

„6. Ministerul Sănătății aprobă, prin ordin Ghidurile privind buna practică de farmacovigilență (GVP) în scopul alinierii la standardele internaționale de siguranță a medicamentelor.”

	
	
	4.
	La pct.9. Norma stabilește că, prevederile referitoare la farmacovigilență din prezentul Regulament se aplică în mod corespunzător și medicamentelor pentru care a fost permis temporar importul și comercializarea în conformitate cu prevederile alin. (2), art.10 din Legea nr.153/2025. Cuvintele „în mod corespunzător” nu stabilesc care obligații se aplică integral, care se aplică adaptat și care nu se aplică medicamentelor în cauză, de aceea norma de la punctul în cauză necesită a fi revizuită.
	Se acceptă.

Punctele  au fost reformulat după cum urmează.
”9. Prevederile referitoare la farmacovigilență din prezentul Regulament se aplică inclusiv medicamentelor pentru care a fost  permis temporar importul și comercializarea în conformitate cu prevederile alin. (2), art. 10 din Legea nr.153/2025 cu privire la medicamente. 

10. Prin urmare, solicitantul autorizației de import de medicamente neautorizate, va asigura cel puțin: 
10.1. desemnarea unei persoane de contact la nivel național responsabilă de farmacovigilență, asa cum este definit la pct.113 și pct.114 din prezentul Regulament cu domiciliul în Republica Moldova;
10.2. informarea AMDM despre toate informaţiile disponibile privind reacțiile adverse suspectate la medicamentele importate, în conformitate cu termenii prevăzuți la art. 128 alin. (3) din Legea nr.153/2025 cu privire la medicamente.
10.3. în cazul în care sunt necesare acțiuni urgente pentru protecția sănătății publice, în conformitate cu art. 140 din Legea nr. 153/2025 cu privire la medicamente, importatorul medicamentelor neautorizate va asigura răspunsul la solicitările de informaţii suplimentare formulate de AMDM în termeni stabiliți în solicitare.

11. AMDM își rezervă dreptul să impună obligații solicitantului menționat la pct. 10 cu privire la înregistrarea sau raportarea reacțiilor adverse suspectate, care sunt mai stricte decât cele prevăzute la art.128 alin. (3) din Legea nr.153/2025 cu privire la medicamente, conform deciziei Comisiei Medicamentului în cazuri justificate de evaluarea balanței beneficiu-risc.”

	
	
	5.
	La pct.88. Considerăm oportun de revăzut norma de la acest punct, care prevede instituirea Comisiei Medicamentului din cadrul AMDM, care este împuternicită să impună DAPP obligația să efectueze studii post autorizare referitoare la siguranță și eficacitate. Menționăm că, la subpct. 87.3 din proiect nu sunt stabilite criterii concrete pentru impunerea acestor studii, ceea ce poate afecta proporționalitatea obligațiilor, precum și ar genera costuri semnificative pentru DAPP.
	Se acceptă.

Prevederea 88.3 (actual 94.3 din din Anexa nr. 1 la hotărârea Guvernului))  a fost reformulată după cum urmează:

94.3.	Din perspectiva sănătății publice, AMDM impune DAPP obligația să efectueze studii postautorizare referitoare la siguranță și eficacitate. Această cerință poate fi stabilită fie la momentul acordării autorizației de punere pe piață în conformitate cu art..62 alin. (2) lit. a), b) sau ulterior acesteia în conformitate cu art. 60 din Legea nr. 153/2025 cu privire la medicamente. Astfel de studii suplimentare vizează colectarea de date pentru a permite evaluarea siguranței sau a eficacității medicamentelor de uz uman în practica medicală curentă”

	
	
	6.
	Potrivit normelor expuse în proiect se utilizează referințe vagi și netransparente, expuse prin cuvintele: „personal competent și instruit corespunzător”; „număr suficient”; „în măsura necesară, accesibile” - pct.19; „suficient personal”; „competent”; „calificat”; „instruit corespunzător” - pct. 29; „cunoștințe teoretice și practice adecvate” - pct. 30; „autoritate suficientă” - pct. 31; „instrucțiuni adecvate” - pct.34; „monitorizare continuă”; „masuri adecvate” „comunicarea eficientă” - pct. 35; „de îndată” - pct.68; „alte informații disponibile” - pct.70; „atenții speciale” - pct.71; „se mențin și se dezvoltă” - pct.76; „comunicarea rapidă” - pct.81; „ori de câte ori este necesar”, „prompt” și „complet” - pct.82; „preocupări privind funcționalitatea sistemului de farmacovigilență al DAPP” - pct.91; „dacă AMDM consideră necesar”; „este pus în aplicare cu acuratețe și eficiență” - pct.92; „acorde accesul necesar în spații și la date” - pct.93; „manifestă preocupări privind siguranța și/sau eficacitatea unui medicament” - pct.187.
	Se acceptă parțial.

Expunerile care au caracter vag au fost reformulate în limita posibilităților. Totodată, expresiile care vizează procedurile interne ale deținătorului nu pot fi definite și detalizate prin prezentul Regulament. Fiecare DAPP instituie un sistem propriu, adaptat domeniului său de activitate, care include proceduri specifice, termeni definiți și responsabilități clar stabilite. Toate aceste elemente sunt asumate în mod individual de fiecare DAPP, în funcție de specificul activității desfășurate, și sunt formalizate prin proceduri interne aprobate de către DAPP.

	
	
	7.
	Conform art.15 alin. (3) al Legii nr.20/2016 cu privire la standardizarea națională, în actele normative pot fi făcute referințe directe numai la standardele moldovenești. Astfel, recomandăm consultarea bazei de date a Institutului de Standardizare din Moldova (ISM) pentru identificarea corespondentului național pentru standardele la care se face referință directă în anexa nr.3 și anexa nr.4 la proiectul Regulamentului.
Atenționăm, că nu toate documentele normative (ex/ ICH E2B(R2), ICH M2) menționate în aceste anexe sunt standarde în sensul Legii nr.20/2016 și nu sunt disponibile în Fondul național de standarde gestionat de ISM. Prin urmare, pentru implementarea eficientă a Regulamentului trebuie să fie asigurat accesul părților interesate la textul acestor documente normative.
	Se acceptă.
A fost transmisă către Institutul de Standardizare din Moldova o solicitare privind adoptarea, în calitate de standarde moldovenești, a următoarelor standarde internaționale:
– standardul ICH E2B(R2) „Menținerea orientării ICH privind gestionarea datelor în materie de siguranță clinică: elemente de date pentru transmiterea rapoartelor de siguranță individuale”;
– standardul ICH M2 „Specificare privind mesajul de transmitere electronică a rapoartelor de siguranță individuale”.
Demersul are drept scop armonizarea cadrului normativ național cu prevederile Regulamentului (UE) nr. 520/2012.
Menționăm că celelalte standarde indicate în anexă se regăsesc deja în Catalogul național al standardelor moldovenești.


	
	
	
	Aviz repetat
	

	
	
	
	I. Cu referire la Anexa nr. 1 la proiectul de hotărâre – Regulamentul de farmacovigilență privind organizarea și funcționarea sistemului național:	
	

	
	
	
	– redacția proiectului național pentru pct. 52 și pct. 131.3–131.4 diferă de cea prevăzută în compartimentul 7 al tabelului de concordanță. Astfel, proiectul și tabelul prezintă două versiuni diferite ale corespondentului art. 2, pct. 4, lit. (c) și (d) și art. 18 (3) din Regulamentul de punere în aplicare (UE) nr. 520/2012. În consecință, se va asigura uniformizarea textului astfel încât să fie conform versiunii din tabel, care reflectă conținutul exact al normei UE;
	Se acceptă.
 În textul proiectului pct. 52 a fost modificat după cum urmează: 
„52. AMDM asigură monitorizarea continuă a bazei de date naționale cu frecvență proporțională cu riscurile identificate, cu riscurile potențiale și cu nevoia de informații suplimentare.”

	
	
	
	pct. 36.4 și pct. 135 din proiect nu au fost actualizate în conformitate cu noua redacție a art. 4 (3) și art. 11 (1), lit. (d) prevăzută de Regulamentul de punere în aplicare (UE) 2025/1466, care modifică Regulamentul de punere în aplicare (UE) nr. 520/2012. Prin urmare, prevederea națională de la pct. 135 urmează a fi revizuită astfel încât să includă identificarea nu doar a abaterilor majore de la procedurile de farmacovigilență, ci și a celor de importanță critică, iar cea de la pct. 36.4 se va ajusta în ceea ce privește prevederile referitoare la validarea semnalelor;
	Se acceptă.
În textul proiectului pct. 36.4 a fost modificat după cum urmează: 
„36.4. asigurarea calității, integrității și exhaustivității informațiilor transmise privind riscurile medicamentelor, inclusiv procedeele de evitare a transmiterilor de duplicate.;

	
	
	
	potrivit tabelului de concordanță, prevederile art. 37 din actul UE, care definesc noțiunile de „începerea colectării datelor” și „încheierea colectării datelor”, corespund pct. 3.24 și 3.25 din proiect. Totuși, proiectul național nu include aceste definiții, care urmează a fi integrate în textul documentului;
	Comentariu.
Definițiile aferente noțiunilor de „începerea colectării datelor” și „încheierea colectării datelor” nu sunt incluse în prezentul proiect, întrucât acestea vor fi detaliate și integrate în Ghidul privind studiile clinice cu medicamente de uz uman, unde introducerea lor este mai relevantă din punct de vedere tehnic și va asigura utilizarea uniformă a acestor noțiuni pe parcursul întregului act.
Totodată, se menționează că tabelul de concordanță a fost completat corespunzător cu acest comentariu la definițiile respective.


	
	
	
	Anexa nr. 3 și 4 face referință la standardele internaționale EN ISO prevăzute de art. 25-26 din actul UE, ceea ce contravine art. 12 alin. (1) din Legea nr. 20/2016 privind standardizarea națională, care prevede că „standardele și alte documente de standardizare europene, internaționale, interstatale și ale altor țări se pun în aplicare în Republica Moldova prin adoptarea acestora ca standarde moldovenești, potrivit regulilor de standardizare națională și regulilor stabilite de organizațiile de standardizare respective”. Prin urmare, Anexa nr. 3 și 4 din proiect trebuie completată cu referințe la standardele naționale corespunzătoare.
	Se acceptă.
A fost transmisă către Institutul de Standardizare din Moldova o solicitare privind adoptarea, în calitate de standarde moldovenești, a următoarelor standarde internaționale:
– standardul ICH E2B(R2) „Menținerea orientării ICH privind gestionarea datelor în materie de siguranță clinică: elemente de date pentru transmiterea rapoartelor de siguranță individuale”;
– standardul ICH M2 „Specificare privind mesajul de transmitere electronică a rapoartelor de siguranță individuale”.
Demersul are drept scop armonizarea cadrului normativ național cu prevederile Regulamentului (UE) nr. 520/2012.
Menționăm că celelalte standarde indicate în anexă se regăsesc deja în Catalogul național al standardelor moldovenești.

	
	
	
	Totodată, se va asigura corectarea referințelor eronate identificate în proiect: pct. 75 (se va substitui referința la pct. 66–71 cu cea a pct. 71–74); pct. 132.3 (vizează referința la pct. 142 din Secțiunea a 7-a a Capitolului II și nu la pct. 141); pct. 132.6 (vizează lista indicatorilor prevăzută de pct. 18–19 din subsecțiunea 1 din Capitolul II și nu subsecțiunea a 2-a); pct. 140 (se vor revizui trimiterile la secțiuni, care, potrivit normei UE, urmează a viza pct. 131.1.2–131.1.4 din Secțiunea a 3-a și pct. 132 din Secțiunea a 4-a); pct. 143 (în loc de pct. 142 se va indica pct. 37, corespondentul art. 11 (2) din actul UE); pct. 151 (se va substitui referința la pct. 124.8 cu cea a pct. 132.8).
	Se acceptă. 
Toate referințele eronate identificate au fost substituite corespunzător, după cum urmează: 
pct. 75 (66–71 → 71–74),
 pct. 132.3 (pct. 141 → pct. 142), 
pct. 132.6 (subsecțiunea a 2-a → subsecțiunea 1, pct. 18–19), 
pct. 140 (actualizarea trimiterilor la pct. 131.1.2–131.1.4 și pct. 132), 
pct. 143 (pct. 142 → pct. 37), 
pct. 151 (pct. 124.8 → pct. 132.8).

	
	
	
	În ceea ce privește clauza de armonizare prevăzută la Anexa nr. 1 din proiectul de hotărâre, se va menține redacția expusă infra: 
„Prezentul Regulament: 
– transpune parțial Titlul IX „Farmacovigilență” din Directiva 2001/83/CE a Parlamentului European și a Consiliului din 6 noiembrie 2001 de instituire a unui cod comunitar cu privire la medicamentele de uz uman publicată în Jurnalul Oficial al Uniunii Europene L 311 din 28 noiembrie 2001, CELEX: 32001L0083, așa cum a fost modificată ultima dată prin Regulamentul (UE) 2023/1182 al Parlamentului European și al Consiliului din 14 iunie 2023; 
– transpune parțial Regulamentul de punere în aplicare (UE) nr. 520/2012 al Comisiei din 19 iunie 2012 privind efectuarea activităților de farmacovigilență prevăzute în Regulamentul (CE) nr. 726/2004 al Parlamentului European și al Consiliului și în Directiva 2001/83/CE a Parlamentului European și a Consiliului, publicat în Jurnalul Oficial al Uniunii Europene L 159 din 20 iunie 2012, CELEX: 32012R0520, așa cum a fost modificat ultima dată prin Regulamentul de punere în aplicare (UE) 2025/1466 al Comisiei din 22 iulie 2025; 
– transpune parțial Capitolul 3 „Farmacovigilență” din Titlul II din Regulamentul (CE) nr. 726/2004 al Parlamentului European și al Consiliului din 31 martie 2004 de stabilire a procedurilor la nivelul Uniunii privind autorizarea și supravegherea medicamentelor de uz uman și de înființare a unei Agenții Europene pentru Medicamente, publicat în Jurnalul Oficial al Uniunii Europene L 136 din 30 aprilie 2004, CELEX: 32004R0726, așa cum a fost modificat ultima dată prin Regulamentul (UE) 2019/5 al Parlamentului European și al Consiliului din 11 decembrie 2018.”
	Se acceptă. 
Clauza de armonizare a fost actualizată conform recomandărilor.

	
	
	
	II. Cu referire la Anexa nr. 2 la proiectul de hotărâre – Regulamentul privind aplicarea cadrului european de farmacovigilență:
	

	
	
	
	– proiectul național nu asigură transpunerea prevederilor art. 107k (4) ultimele două paragrafe, dar și a prevederilor art. 107m (3) din Directiva 2001/83/CE, iar tabelul de concordanță nu prezintă nici o informație în acest sens. În legătură cu aceste prevederi, se va asigura completarea proiectului prin includerea normelor corespunzătoare, în vederea realizării unei transpuneri integrale a dispozițiilor acului UE;
	Se acceptă. 
Astfel, după pct. 97 se introduce un nou punct, pct. 98, cu următorul cuprins:
„98.Studiile nu sunt efectuate în cazul în care realizarea lor promovează utilizarea unui medicament.”

În vederea asigurării transpunerii integrale a prevederilor art. 107k alin. (4) (ultimele două paragrafe) din Directiva 2001/83/CE, proiectul a fost completat prin introducerea a trei puncte noi, după cum urmează:
„39. În termen de maximum 30 de zile de la notificarea deciziei menționate la pct. 38.1 și 38.2, AMD are obligația de a pune în aplicare decizia respectivă prin emiterea actelor administrative necesare pentru punerea în aplicare a condițiilor sau restricțiilor impuse prin decizia Comisiei Europene. 

40. Măsurile prevăzute la pct. 39 se adoptă direct de către AMDM, fără o nouă evaluare suplimentară, pe baza avizului Comitetului pentru medicamente de uz uman al Uniunii Europene.

41. AMDM informează Comisia Europeană și Agenția Europeană pentru Medicamente cu privire la măsurile luate în aplicarea deciziei.”

	
	
	
	pct. 60 din proiect urmează a fi revizuit prin prisma art. 107(3) paragraful al doilea, prin eliminarea referinței la „evenimentul menționat la pct. 59”, întrucât acestea constituie obligații distincte, cu termene și condiții diferite de aplicare;
	Se acceptă. 
În textul proiectului pct. 60 a fost modificat după cum urmează: 
„63. DAPP transmit, în format electronic, către baza de date EudraVigilance informaţii cu privire la toate reacţiile adverse suspectate nongrave şi care au loc în UE în termen de 90 de zile de la data la care DAPP în cauză a luat cunoştinţă de eveniment.”.

	
	
	
	Totodată, se va asigura corectarea referințelor eronate identificate în proiect: pct. 17 (referința va viza corespondentul art. 107i (1) și (1a), precum și art. 107j și 107k, respectiv pct. 11–14 și pct. 25–38 din proiect); pct. 20 și pct. 24 (se va substitui referința „pct. 12, 3” cu „pct. 11–14”); pct. 71 (derogarea vizează pct. 72–73); pct. 72 (vizează aplicarea pct. 68–70 din proiect și nu art. 136 (1), (2) din Legea nr. 153/2025); pct. 73.2 (cazurile respective sunt prevăzute la pct. 73.2 și nu la pct. 69.1); pct. 84 (se va adăuga inclusiv pct. 79 din proiect); pct. 101 (se va substitui „pct. 99” cu „pct. 100”).
	Se acceptă. 
Referințele eronate au fost corectate, după cum urmează: pct. 17 (actualizat la pct. 11–14 și pct. 25–38),
 pct. 20 și pct. 24 („pct. 12, 3” → „pct. 11–14”), 
pct. 71 (derogarea vizează pct. 72–73), 
pct. 72 (art. 136 alin. (1), (2) → pct. 68–70 din proiect), 
pct. 73.2 (pct. 69.1 → pct. 73.2),
 pct. 84 (completat cu pct. 79),
 pct. 101 („pct. 99” → „pct. 100”).


	
	
	
	De asemenea, clauza de armonizare prevăzută la Anexa nr. 2 din proiectul de hotărâre, se va expune în redacția dată infra: 
„Prezentul Regulament transpune parțial Titlul IX „Farmacovigilență” din Directiva 2001/83/CE a Parlamentului European și a Consiliului din 6 noiembrie 2001 de instituire a unui cod comunitar cu privire la medicamentele de uz uman publicată în Jurnalul Oficial al Uniunii Europene L 311 din 28 noiembrie 2001, CELEX: 32001L0083, așa cum a fost modificată ultima dată prin Regulamentul (UE) 2023/1182 al Parlamentului European și al Consiliului din 14 iunie 2023”.
	Se acceptă. 
Clauza de armonizare la Anexa nr. 2 din proiectul de hotărâre a fost reformulată în conformitate cu redacția propusă.

	
	
	
	Totodată, se va asigura actualizarea obligatorie a tabelelor de concordanță prezentate, potrivit versiunii actuale a proiectului, respectând cerințele de formă și conținut prevăzute de Anexa nr. 2 la HG nr. 1171/2018 cu privire la aprobarea Regulamentului privind armonizarea legislației Republicii Moldova cu legislația Uniunii Europene.
	Se acceptă.
 Tabelele de concordanță au fost actualizate în conformitate cu versiunea actuală a proiectului, cu respectarea cerințelor de formă și conținut prevăzute de Anexa nr. 2 la HG nr. 1171/2018.

	
	Ministerul Justiției al Republicii Moldova
Nr. 04/1-2677 din 13.03.2026

	
	La proiectul hotărârii: 
În clauza de adoptare cuvintele „publicată în ” se vor exclude.
	Se acceptă.
Cauza de adoptare a fost modificată după cum urmează: 
„În temeiul art. 62 alin. (2) lit. a) din Legea nr. 153/2025 cu privire la medicamente (Monitorul Oficial al Republicii Moldova, 2025, nr. 372-374, art. 476), ”

	
	
	
	Denumirea anexei nr. 1 se recomandă a fi examinată suplimentar, având în vedere temeiul legal invocat pentru elaborarea proiectului de act normativ și neconcordanța acesteia cu denumirea prevăzută la pct. 3 (a se vedea inclusiv pct. 1 din proiectul anexei nr. 1 la hotărâre). Totodată, la pct. 4 se va respecta titulatura inclusiv a anexei nr. 2 în modul stabilit la sbp. 1.2. 
Din cuprinsul pct. 3 se va exclude textul „ , conform Anexei nr. 1”, iar la pct. 4 – textul „ „ , prevăzut la Anexa nr. 2”, ca fiind inutile.
	Se acceptă.
Pct 3 și 4 din hotărâre au fost reformulate după cum urmează:
„3. Regulamentul de farmacovigilență privind organizarea și funcționarea sistemului național intră în vigoare la expirarea termenului de o lună de la data publicării prezentei hotărâri în Monitorul Oficial al Republicii Moldova și se abrogă la data aderării Republicii Moldova la Uniunea Europeană.
4. Regulamentul privind aplicarea cadrului european de farmacovigilență intră în vigoare la data aderării Republicii Moldova la Uniunea Europeană”

	
	
	
	Sugerăm completarea proiectului hotărârii cu un punct adițional prin care urmează a fi abrogat Ordinul ministrului sănătății nr. 358/2017 cu privire la aprobarea Regulamentului privind efectuarea activităţilor de farmacovigilenţă.
	Comentariu.
În conformitate cu prevederile art. 65 din Legea nr. 100/2017 privind actele normative, , abrogarea reprezintă un procedeu tehnico-juridic justificat doar în măsura în care sunt întrunite condițiile legale (conflict normativ, paralelism, desuetudine sau necesitatea eliminării neclarităților).
Totodată, potrivit art. 67 alin. (1) din aceeași lege, abrogarea unui act normativ se dispune printr-un act separat de aceeași forță juridică sau de o forță juridică superioară.

	
	
	
	La Regulamentul de farmacovigilență privind organizarea și funcționarea sistemului național (anexa nr. 1):
	

	
	
	
	Sbp. 3.5 dublează dispoziția pct. 155.
	Nu se acceptă. 
Sbp. 3.5 stabilește definiția noțiunii „criterii minime de raportare”, iar pct. 155 reglementează aplicarea acesteia în cadrul raportării RICS, prin urmare prevederile nu se dublează.

	
	
	
	La sbp. 3.7, luând în considerare faptul descrierii noțiunii ce vizează expunerea profesională la un medicament, se va examina suplimentar potrivirea cuvintelor „sau neprofesional” în descrierea noțiunii.
	Se acceptă.
      Noțiunea la sbp.3.7 este preluată din Ghidul GVP (Good pharmacoigilance practices) elaborat de EMA.
În  acest context noțiunea a fost comletată cu următorul text:  „3.7. .......... În sensul prezentei noțiuni, o ocupație neprofesională înseamnă că o persoană nu este angajată într-un domeniu medical, farmaceutic sau științific, dar intra în contact cu un produs medicamentos în timpul desfășurării activității sale profesionale (de ex: infirmierele, curierul, profesorii care pot fi expusi accidental la medicamentul unui copil, îngijitorii angajați, persoanele care gestionează deșeurile medicale).  ”


	
	
	
	Sbp. 3.12 dublează norma prevăzută la pct. 152.
	Se acceptă.
Pct. 152 a fost reformulat, pentru a evita dublarea cu pct. 3.12 după cum urmează: 
„152.RICS reprezintă formulare standardizate utilizate pentru raportarea și introducerea în baza de date națională a informațiilor privind reacțiile adverse suspectate.”

	
	
	
	Noțiunile care nu sunt utilizate în cuprinsul Regulamentului nu necesită a fi definite. Prin urmare, noțiunile „semnal nou identificat” „termenul de încheiere a primirii informaţiilor în cazul unui RPAS”, „utilizare greșită a unui medicament” urmează a fi excluse din proiect.
	Se acceptă.

· Pct.71 a fost reformulat, astfel încât noțiunea prevăzută la pct.3.19 să se regăsească în textul Regulamentului:
„În cazul în care DAPP stabilește un semnal nou identificat în cadrul monitorizării informațiilor privind siguranța medicamentelor sale, acesta îl validează și informează AMDM în termen de 5 zile.”

-      Se acceptă excluderea pct.3.20
-       Pct 110.3 a fost reformulat, astfel încât noțiunea 3.21 să se regăsească în textul Regulamentului:
„reacțiile adverse suspectate care apar din cauza erorilor de medicație asociate cu utilizarea greșită a unui medicament, abuzul, supradozarea, utilizarea neautorizată sau expunerea profesională la medicament;”


	
	
	
	Cu referire la pct. 11, privind impunerea unor obligații mai stricte deţinătorului autorizaţiei de punere pe piaţă prin trimiterea la art. 128 alin. (3) din Legea nr. 153/2025 cu privire la medicamente, este de menționat că art. 128 alin. (3) din Lege stabilește fabricanților, importatorilor, distribuitorilor și deținătorilor autorizațiilor de punere pe piață termene pentru raportare către AMDM a reacțiilor adverse.
	Se acceptă.
Pct. 11 a fost reformulat după cum urmează:
„11. AMDM își rezervă dreptul să impună obligații solicitantului menționat la pct. 10 cu privire la înregistrarea sau raportarea reacțiilor adverse suspectate, care sunt mai stricte decât cele prevăzute la art. 128 din Legea nr.153/2025 cu privire la medicamente, conform deciziei Comisiei Medicamentului în cazuri justificate de evaluarea balanței beneficiu-risc.”


	
	
	
	Pct. 12 nu corespunde exigențelor de previzibilitate și claritate a normei juridice. În acest sens, sugerăm expunerea acestuia în formula art. 8 alin. (1) din Regulamentul de punere în aplicare (UE) nr. 520/2012 al Comisiei din 19 iunie 2012.
	Se acceptă.
Pct. 12 a fost reformulat după cum urmează:


„DAPP și AMDM utilizează un sistem de control al calității care este adecvat și eficace pentru executarea activităților lor de farmacovigilență.”


	
	
	
	Pct. 18 și 19 se vor examina suplimentar în scopul adaptării acestora art. 9 din Regulamentul de punere în aplicare (UE) nr. 520/2012 al Comisiei din 19 iunie 2012, potrivit căruia „(1) Titularul autorizației de introducere pe piață, autoritățile competente naționale și agenția pot utiliza indicatori de performanță pentru a monitoriza în permanență desfășurarea corespunzătoare a activităților de farmacovigilență. 
(2) Agenția poate publica o listă de indicatori de performanță pe baza unei recomandări a Comitetului pentru evaluarea riscurilor în materie de farmacovigilență.” [evid. ns.]. 
Drept consecință, actul normativ UE conferă o marjă largă de apreciere discreționară persoanelor vizate în a utiliza indicatorii de performanță și de a publica o anumită listă de indicatori de performanță.
	Se acceptă.
Pct. 18 și 19 au fost reformulate după cum urmează:
„18. DAPP și AMDM pot utiliza indicatori de performanță pentru monitorizarea continuă a desfășurării corespunzătoare a activităților de farmacovigilență. Indicatorii respectivi sunt documentați în conformitate cu cerințele sistemului de control al calității.

19. AMDM poate aproba și publica pe site-ul web oficial lista indicatorilor de performanță.”

	
	
	
	Art. 15 alin. (1) din Regulamentul de punere în aplicare (UE) nr. 520/2012 al Comisiei din 19 iunie 2012 prevede că autoritățile competente naționale și agenția stabilesc proceduri și procese specifice în vederea atingerii tuturor obiectivelor de mai jos. Respectiv, obiectivele indicate la lit. (a)-(f) al aceluiași articol sunt cumulative, nu și alternative, fapt ce urmează a fi specificat în textul pct. 23.
	Se acceptă.
Pct. 23 a fost reformulat după cum urmează:
„23. AMDM stabilește proceduri și procese specifice în vederea realizării tuturor obiectivelor de mai jos:”.

	
	
	
	Pct. 28 din proiect dispune realizarea de către Agenția Medicamentului și Dispozitivelor Medicale (AMDM) a auditului sistemului său de control al calității în conformitate cu o metodologie comună fără a veni cu careva explicații de rigoare privind metodologia în cauză. 
Raportat la Regulamentul de punere în aplicare (UE) nr. 520/2012 al Comisiei din 19 iunie 2012, în temeiul art. 17 alin. (1), „Autoritățile naționale competente și agenția efectuează audituri ale sistemului care vizează calitatea, bazate pe riscuri, la intervale regulate, în conformitate cu o metodologie comună, pentru a asigura faptul că el respectă cerințele prevăzute la articolele 8, 14, 15 și 16 și pentru a stabili eficacitatea lui.”. Reieșind din faptul că art. 17 alin. (1) al actului normativ UE se referă la o metodologie comună a autorităților naționale competente ale statelor membre UE și Agenția Europeană pentru Medicamente, se recomandă autorului de a indica entitățile care în comun vor aproba metodologia în cauză.
	Nu se acceptă.

În contextul național actual, până la aderarea la Uniunea Europeană și integrarea în mecanismele instituționale europene, AMDM este unica autoritate competentă responsabilă de organizarea și asigurarea efectuării auditurilor sistemului său de control al calității.
Totodată, menționăm că, la nivel național, nu există o altă entitate publică abilitată să efectueze audituri ale sistemului de management al calității al AMDM din perspectiva conformității cu cerințele specifice domeniului farmacovigilenței. În acest context, auditul este realizat inclusiv prin implicarea unor organisme externe de certificare acreditate, în conformitate cu standardele internaționale aplicabile.
În același timp, sistemul de management al calității al AMDM este implementat și menținut în conformitate cu standardul ISO 9001, iar metodologia de audit este elaborată la nivel instituțional, în acord cu bunele practici internaționale în domeniu.
Prin urmare, referința la „metodologie comună” urmează a fi interpretată, în context național, ca o metodologie elaborată și aplicată de către AMDM, nefiind, la această etapă, posibilă instituirea unei metodologii comune cu alte autorități similare, în sensul prevederilor legislației Uniunii Europene.

	
	
	
	Sbp. 36.4 se va conforma art. 11 alin. (1) lit. d) din Regulamentul de punere în aplicare (UE) nr. 520/2012 al Comisiei din 19 iunie 2012, modificat prin Regulamentul de punere în aplicare (UE) 2025/1466 al Comisiei din 22 iulie 2025 de modificare a Regulamentului de punere în aplicare (UE) nr. 520/2012 al Comisiei privind efectuarea activităților de farmacovigilență prevăzute în Regulamentul (CE) nr. 726/2004 al Parlamentului European și al Consiliului și în Directiva 2001/83/CE a Parlamentului European și a Consiliului.
	Se acceptă.
Pct. 36.4 a fost reformulat în concordanță cu ultima versiune a Regulamentului (UE) nr. 520/2012.
„36.4. asigurarea calității, integrității și exhaustivității informațiilor transmise privind riscurile medicamentelor, inclusiv procedeele de evitare a transmiterilor de duplicate.”

	
	
	
	La pct. 59, aferent numerotării anexei nr. 3, se consideră relevante prevederile art. 49 din Legea nr. 100/2017 cu privire la actele normative, care statuează că dacă un act normativ are mai multe anexe, acestea sunt însemnate cu numere ordinare, exprimate prin cifre arabe, în ordinea în care au fost enunțate în textul actului (obiecție valabilă în toate cazurile similare).
	Se acceptă.
Pct. 59 a fost reformulat după cum urmează:
„59. Pentru clasificarea, accesarea, culegerea, evaluarea și aprecierea riscurilor și beneficiilor, schimbul de informații și comunicarea în format electronic a informațiilor privind farmacovigilența și medicamentele, DAPP și AMDM utilizează terminologia prevăzută în anexa nr. 3 la prezentul Regulament.”

	
	
	
	Anexa nr. 3, care transpune art. 25 alin. (1) din Regulamentul de punere în aplicare (UE) nr. 520/2012 al Comisiei din 19 iunie 2012, face referire la standarde internaționale. În context, potrivit art. 12 din Legea nr. 20/2016 privind standardizarea națională, standardele și alte documente de standardizare europene, internaționale, interstatale și ale altor țări se pun în aplicare în Republica Moldova prin adoptarea acestora ca standarde moldovenești, potrivit regulilor de standardizare națională și regulilor stabilite de organizațiile de standardizare respective (obiecție valabilă și pentru anexa nr. 4 la anexa nr. 1 la proiectul hotărârii).
	Se acceptă.
A fost transmisă către Institutul de Standardizare din Moldova o solicitare privind adoptarea, în calitate de standarde moldovenești, a următoarelor standarde internaționale:
– standardul ICH E2B(R2) „Menținerea orientării ICH privind gestionarea datelor în materie de siguranță clinică: elemente de date pentru transmiterea rapoartelor de siguranță individuale”;
– standardul ICH M2 „Specificare privind mesajul de transmitere electronică a rapoartelor de siguranță individuale”.
Demersul are drept scop armonizarea cadrului normativ național cu prevederile Regulamentului (UE) nr. 520/2012.
Menționăm că celelalte standarde indicate în anexă se regăsesc deja în Catalogul național al standardelor moldovenești.

	
	
	
	Pct. 71 se constată a fi rezultatul transpunerii alin. (2) al art. 21 din Regulamentul de punere în aplicare (UE) nr. 520/2012 al Comisiei din 19 iunie 2012, abrogat prin Regulamentul de punere în aplicare (UE) 2025/1466 al Comisiei din 22 iulie 2025 de modificare a Regulamentului de punere în aplicare (UE) nr. 520/2012 al Comisiei 4 privind efectuarea activităților de farmacovigilență prevăzute în Regulamentul (CE) nr. 726/2004 al Parlamentului European și al Consiliului și în Directiva 2001/83/CE a Parlamentului European și a Consiliului.
	Se acceptă.
Tabelul de concordanță a fost actualizat. Totodată, pct. 71 este menținut în regulament, întrucât reprezintă o normă națională aplicabilă în etapa actuală, urmând a fi abrogată la data aderării. 

	
	
	
	La pct. 82, deși prima parte a dispoziției prevede elaborarea formularelor de comunicare a reacțiilor adverse suspectate de către AMDM, din cuprinsul enunțului al doilea derivă aprobarea acestora de către Guvern.
Conform art. 128 alin. (2) din Legea nr. 153/2025, raportarea se realizează prin depunerea unui formular de raportare, publicat pe site-ul web oficial al AMDM. Pacienții pot raporta orice reacții adverse suspectate la medicamente către personalul medical/farmaceutic sau direct la AMDM, utilizând formularele de raportare publicate pe site-ul web oficial al AMDM sau prin utilizarea altor canale de comunicare (art. 129 din Legea nr. 153/2025). 
Dacă formularele sunt publicate și gestionate de AMDM și constituie un instrument tehnic de raportare, atunci aprobarea lor prin hotărâre de Guvern (anexe la regulament) poate crea rigiditate, deoarece orice modificare tehnică a formularului ar necesita modificarea hotărârii Guvernului. 
Reieșind din faptul că AMDM reprezintă autoritate care gestionează farmacovigilența, colectează rapoartele, publică formularele pe site-ul său web oficial, se va examina oportunitatea aprobării formularelor de raportare a reacțiilor adverse suspectate destinate profesioniștilor din domeniul sănătății, și pacienților de către AMDM.
	
Se acceptă.
Pct.82 A a fost reformulat după cum urmează:
82.Formularele de raportare destinate profesioniștilor din domeniul sănătății și pacienților pentru raportarea cazurilor de reacții adverse suspectate sunt aprobate prin Anexa nr.1 și Anexa nr. 2 la prezentul Regulament. AMDM va asigura publicarea acestora pe site-ul său web oficial. 

Totodată a fost examinată oportunitatea aprobării formularelor de raportare a reacțiilor adverse suspectate destinate profesioniștilor din domeniul sănătății și pacienților de către AMDM, dar considerăm o opțiune nepotrivită din mai multe motive:
-Raportarea reacțiilor adverse nu constituie o obligație exclusivă a deținătorilor autorizației de punere pe piață (DAPP), ci implică în mod esențial profesioniștii din domeniul sănătății (medici, farmaciști), precum și pacienții. În acest context, reglementarea formularelor de raportare printr-un act aprobat la nivel de Guvern asigură un caracter general obligatoriu și o aplicabilitate extinsă asupra tuturor categoriilor de raportori, evitând percepția unui domeniu de aplicare limitat, care ar putea rezulta din aprobarea acestora printr-un act administrativ al AMDM.

-Regulamentul de farmacovigilență, în absența anexelor care operationalizează obligațiile instituite, riscă să devină unul incomplet și dificil de aplicat în practică. Practica națională confirmă această abordare, formularele de raportare fiind în mod constant aprobate ca anexe la actele normative relevante. Cu titlu de exemplu, Ordinul MS nr. 1019/2020 privind funcționarea sistemului de evaluare a cauzalității și clasificare a evenimentelor adverse post-imunizare (EAPI) conține anexe dedicate raportării, iar actele normative precedente privind farmacovigilența,  precum Ordinul MS nr. 358/2017 privind aprobarea Regulamentului de farmacovigilență și Ordinul MS nr. 20/2006 privind monitorizarea reacțiilor adverse au urmărit aceeași practică.
În aceste condiții, menținerea formularelor de raportare ca anexe la Regulament asigură un cadru normativ unitar, accesibil și previzibil pentru toți utilizatorii, evitând fragmentarea reglementării și dificultățile de acces la informație pentru profesioniștii din domeniul sănătății și pacienți.

	
	
	
	Pct. 84 este lipsit de densitate normativă și simultan ar dubla norma prevăzută la pct. 7, motiv pentru care se recomandă excluderea acestuia din proiect. Obiecția dată este valabilă și pentru pct. 86.
	Se acceptă.
Pct. 84 a fost exclus din proiectul Regulamentului.

	
	
	
	Pct. 93 se recomandă a fi încorporat în cuprinsul pct. 92.
	Se acceptă.
Pct 92 și 93 au fost combinat într-unul singur după cum urmează:
91. AMDM evaluează și aprobă,  în termen de 60 de zile de la depunere, versiunea în limba română a materialelor educaționale și/sau comunicărilor directe către profesioniștii din domeniul sănătății, prevăzute ca măsuri suplimentare de reducere la minimum a riscului pentru anumite medicamente, depuse de către DAPP, și le publică pe site-ul web oficial.

	
	
	
	Pct. 94 ridică semne de oportunitate reieșind din faptul că Comisa Medicamentului este deja instituită prin Ordinul directorului AMDM Rg04-000064 din 18.03.2024 cu privire la Regulamentul de organizare și funcționare a Comisiei Medicamentului. Numerotarea pct. 94.1-94.3 se va revizui, deoarece acestea nu prezintă subpuncte ale pct. 94.
	Se acceptă. 
Numerotarea a fost revizuită, după cum urmează:
93. În vederea asigurării disponibilității expertizei necesare și resurselor pentru evaluările în materie de farmacovigilență în Republica Moldova, este instituită Comisia Medicamentului, care asigură inclusiv evaluarea riscurilor în materie de farmacovigilență.

94.Comisiei Medicamentului îi revine responsabilitatea finală pentru emiterea avizului referitor la evaluarea riscurilor/beneficiilor a medicamentelor de uz uman autorizate în conformitate cu Regulamentul cu privire la autorizarea medicamentelor de uz uman.

95.Comisia Medicamentului face recomandări în cadrul evaluărilor din perioada postautorizare, pe baza datelor de farmacovigilență privind medicamentele de uz uman și are responsabilitatea de a face recomandări cu privire la sistemele de gestionare a riscului și de a monitoriza eficiența acestora.


	
	
	
	Cu referire la pct. 94.3: Primul enunț care stipulează că AMDM impune DAPP obligația să efectueze studii postautorizare referitoare la siguranță și eficacitate, se va corela cu prevederile art. 60 alin. (9) din Legea nr. 153/2025, potrivit căruia după acordarea autorizaţiei de punere pe piață, AMDM poate decide să impună deținătorului acestei autorizații obligațiile privind efectuare un studiu postautorizare de siguranță și eficacitate prevăzute la lit. a) și b). Pe de altă parte, în enunțul al doilea expresia „poate fi stabilită” este improprie art. 62 alin. (2) din Legea nr. 153/2025, care stabilește imperativitatea respectării condițiilor prevăzute la lit. a)-e), fără o marjă discreționară a realizării studiilor postautorizare de siguranță și eficacitate. Or, în condițiile art. 62, autorizarea medicamentului este una condiționată și care se aplică în baza unei documentații incomplete privind datele clinice, dacă raportul beneficiu-risc pentru medicament este evaluat pozitiv și dacă autorizarea medicamentului este importantă pentru protecția sănătății publice.
	Se acceptă. 
Textul a fost reformulat după cum urmează:
„96.	Din perspectiva sănătății publice, AMDM poate decide, după acordarea autorizației de punere pe piață, impunerea obligației de efectuare a studiilor postautorizare de siguranță și/sau eficacitate, în conformitate cu art. 60 alin. (9) din Legea nr. 153/2025 cu privire la medicamente. 
97.	În cazul autorizării condiționate, deținătorul autorizației este obligat să respecte condițiile prevăzute la art. 62 alin. (2) din aceeași lege, inclusiv efectuarea studiilor postautorizare de siguranță și/sau eficacitate, după caz. Astfel de studii suplimentare vizează colectarea de date pentru a permite evaluarea siguranței sau a eficacității medicamentelor de uz uman în practica medicală curentă.”

	
	
	
	Pct. 95 se recomandă a fi poziționat după pct. 93, întru respectarea succesiunii logice a ideilor.
	Se acceptă.
Punctul 95 a fost repoziționat după punctul 93.

	
	
	
	La pct. 107, se recomandă substituirea textului „Fișei de raportare a reacțiilor adverse, inclusă în Anexa nr. 1 la prezentul Regulament” cu cuvintele „formularului de raportare a reacțiilor adverse suspectate destinate profesioniștilor din domeniul sănătății”.
	Se acceptă.
Pct.109 a fost reformulat după cum urmează:
„Raportarea reacțiilor adverse se efectuează prin completarea formularului de raportare a reacțiilor adverse suspectate destinate profesioniștilor din domeniul sănătății în format electronic sau pe suport de hârtie, prin canalele de comunicare convenite, în următoarele termene”

	
	
	
	Pentru o mai bună claritate, pct. 109 se va corela cu cuprinsul art. 129 din Legea nr. 153/2025.
	Se acceptă. 
Prevederea a fost reformulată după cum urmează:
„111.  Conform art. 129 din Legea nr. 153/2025, pacienții pot raporta reacțiile adverse suspectate către personalul medical, farmaceutic sau direct către AMDM, inclusiv prin Fișa din anexa nr. 2 la prezentul Regulament.”

	
	
	
	La pct. 151 se va revedea trimiterea la pct. 124.8, deoarece este greșită. De asemenea textul „a secțiunii a 4-a ” se va exclude ca fiind inutil, de vreme ce norma face trimitere la elementul structural concret (obiecție valabilă în toate cazurile similare).
	Se acceptă. 
Referința a fost corectată. Totodată, se precizează că mențiunea privind secțiunea este păstrată, întrucât formularea este preluată fidel din directivă, care utilizează aceeași structură și face, în mod similar, trimitere la secțiune.

	
	
	
	Pct. 165 reprezintă a replică fidelă a art. 136 alin. (3) din Legea nr. 153/2025. Drept consecință la pct. 164 se va exclude referința la alin. (3) al art. 136 din legea nominalizată, or, acesta nu stabilește frecvența prezentării rapoartelor periodice actualizate privind siguranța.
	Se acceptă. 
Referința la art.136 alin.(3) a fost exclusă din pct.164.

	
	
	
	La pct. 180 se va concretiza dacă ar fi vorba de raportul final de evaluare realizat de expert/evaluator.
	Se acceptă.
Pct, 182 a fost completat după cum urmează:
„Comisia Medicamentului adoptă raportul final de evaluare și emite o recomandare privind aplicarea măsurilor de minimizare a riscurilor, după caz.”


	
	
	
	Pct. 181 este susceptibil interpretărilor și nu corespunde cerinței de claritate și previzibilitate a normei juridice. Or, art. 138 din Legea nr. 153/2025 prevede că AMDM decide să mențină, să modifice, să suspende sau, după caz, să retragă autorizația de punere pe piață, dacă în urma evaluării rapoartelor periodice actualizate privind siguranța se stabilește că raportul beneficiu-risc privind medicamentul este negativ. Prin urmare, nu este clar ce ar prezuma modificarea condițiilor de autorizare și cazurile care ar putea duce la „modificarea condițiilor de autorizare”. Suplimentar, se va indica evenimentul de la care începe a curge termenul de „30 de zile”.
	Se acceptă.
Pct.183 a fost reformulat după cum urmează:
„În cazul în care recomandările vizează aplicarea măsurilor de reglementare prevăzute la art.138 din Legea 153/2025 cu privire la medicamente, AMDM examinează recomandarea în termen de 30 de zile de la decizia Comisiei Medicamentului și emite Ordin pentru implementarea recomandărilor Comisiei Medicamentului.”

Pct.184 a fost exclus și integrat în pct 183.


	
	
	
	Parafele anexelor la Regulamentul de farmacovigilență privind organizarea și funcționarea sistemului național se va expune conform exemplului: „Anexa nr. 1 la Regulamentul de farmacovigilență privind organizarea și funcționarea sistemului național”.
	Se acceptă. 
Parafele anexelor au fost ajustate în conformitate cu modelul indicat.

	

	
	
	
	Pct. 60 din Regulamentul privind aplicarea cadrului european de farmacovigilență se va conforma art. 107 alin. (3) din Directiva 2001/83/CE a Parlamentului European și a Consiliului din 6 noiembrie 2001, potrivit căruia „Titularii autorizațiilor de introducere pe piață transmit, în format electronic, către baza de date Eudravigilance, informații cu privire la toate reacțiile adverse suspectate care nu sunt grave și care au loc în Uniune în termen de 90 de zile de la data la care titularul autorizației de introducere pe piață în cauză a luat cunoștință de eveniment.”.
	Se acceptă. 
Pct. 63 a fost reformulate după cum urmează:
DAPP transmit, în format electronic, către baza de date Eudravigilance, informații cu privire la toate reacțiile adverse suspectate care nu sunt grave și care au loc în Uniune în termen de 90 de zile de la data la care DAPP în cauză a luat cunoștință de eveniment.

	
	
	
	Urmare analizei pct. 89 se constată transpunerea selectivă a art. 107k din Directiva 2001/83/CE a Parlamentului European și a Consiliului din 6 noiembrie 2001, deși potrivit clauzei de armonizare proiectul Regulamentului transpune integral Titlul 6
IX – Farmacovigilență din Directiva 2001/83/CE a Parlamentului European și a Consiliului din 6 noiembrie 2001.
	Se acceptă. 
În vederea asigurării transpunerii integrale a prevederilor art. 107k alin. (4) (ultimele două paragrafe) din Directiva 2001/83/CE, proiectul a fost completat prin introducerea a trei puncte noi, după cum urmează:
„39. În termen de maximum 30 de zile de la notificarea deciziei menționate la pct. 38.1 și 38.2, AMD are obligația de a pune în aplicare decizia respectivă prin emiterea actelor administrative necesare pentru punerea în aplicare a condițiilor sau restricțiilor impuse prin decizia Comisiei Europene. 

40. Măsurile prevăzute la pct. 39 se adoptă direct de către AMDM, fără o nouă evaluare suplimentară, pe baza avizului Comitetului pentru medicamente de uz uman al Uniunii Europene.

41. AMDM informează Comisia Europeană și Agenția Europeană pentru Medicamente cu privire la măsurile luate în aplicarea deciziei.”

	
	
	
	La pct. 91: 
Conform art. 133 alin. (3) lit. d) din Legea nr. 153/2025 cu privire la medicamente, deținătorul autorizației de punere pe piață are obligația să opereze un sistem de management al riscului pentru fiecare medicament. 
Potrivit pct. 91 din proiectul regulamentului, deținătorii autorizațiilor acordate înainte de intrarea în vigoare a Legii nr. 153/2025 nu sunt obligați, prin derogare de la lege, să opereze un sistem de management al riscului pentru fiecare medicament. 
Se constată că norma propusă instituie o derogare de la o obligație stabilită prin lege, ceea ce contravine principiului ierarhiei actelor normative, potrivit căruia actele normative subordonate nu pot modifica sau deroga de la prevederile legii. În lipsa unei prevederi exprese în lege care să permită instituirea unui asemenea regim tranzitoriu, dispoziția propusă depășește competența de reglementare a Guvernului. Totodată, se reține că autorizațiile de punere pe piață, emise anterior intrării în vigoare a Legii nr. 153/2025, au fost acordate în temeiul cadrului normativ existent la momentul emiterii acestora, fiind incidente considerentele ce țin de principiul neretroactivității legii. Totodată, instituirea unei derogări de la obligațiile stabilite prin lege printr-un act normativ subordonat ridică probleme de conformitate cu principiul ierarhiei actelor normative. În aceste condiții, se consideră oportună reexaminarea normei propuse, prin instituirea unui mecanism tranzitoriu de conformare (de exemplu, la reînnoirea autorizației sau la solicitarea autorității competente), fără a formula o derogare expresă de la prevederile legii.	
	Se acceptă.
Pct. 94 a fost reformulate după cum urmează:
„ 94. Fără a aduce atingere pct. 95 – 97 din prezentul capitol, deținătorii autorizațiilor de punere pe piață acordate înainte de 21 iulie 2012, nu sunt obligaţi să opereze un sistem de management al riscului pentru fiecare medicament.”



	
	
	
	La definitivarea proiectului de act normativ, se atenționează asupra faptului că semnele grafice „*”, „**” nu sunt specifice pentru utilizare în cazul actelor normative. Cu referire la utilizarea asteriscului, remarcăm că potrivit art. 49 alin. (5) din Legea nr. 100/2017, exprimările cifrice, tabelele, planurile şi altele asemenea, care sunt incluse în anexe, pot fi urmate de explicații suplimentare, care se notează cu indici numerici (spre ex. 1, 2, 3…), în ordinea în care au fost enunțate în textul anexei.
	Se acceptă. 
Semnele grafice au fost înlocuite cu indici numerici, în conformitate cu cerințele tehnicii legislative.

